هه‌ڵوێستی رێبه‌رانی باشوور له مه‌ڕ ده‌سه‌ڵاتدارانی ئێران ،\n هه‌ڵه و ناره‌وایه\nمن تا ئێستا چه‌ندین جار ڕه‌خنه‌م ئاراسته‌ی سه‌رکرده‌کانی کورد له باشووری کوردستان کردوه که بۆچی هێنده له ئاست حکوومه‌تی ئێراندا، خۆیان لاواز نیشان ده‌ده‌ن و به‌شان و باڵیدا هه‌ڵده‌ڵێن و زمانلووسی بۆ ده‌که‌ن. له‌مباره‌وه تا ئێستا هه‌ردوو حیزبی ده‌سه‌ڵاتدار خاوه‌نی په‌روه‌نده‌یه‌کی باش نین و به‌ڕاستی دڵێ گه‌لی کوردمان له رۆژهه‌ڵاتی کوردستان له‌مباره‌وه خوێنه. ئاخر چۆن ده‌بێ له کاتێکدا، هه‌موو دونیا ده‌سه‌ڵاتدارانی ئێران به قاتڵ و جه‌نایه‌تکار و دز و درۆزن و تێروریست و گێره شوین و... ده‌زانن، ئه‌م حیزبانه‌ی ئێمه ئاوا بۆ ئه‌م حکوومه‌ته‌ی ،که تاکه دۆستێکی له کۆمه‌ڵگه‌ی جیهانیدا نییه، دایده‌نوێنن. باشه مه‌گه‌ر کۆماری ئیسلامی چی بۆئه‌م حیزبانه کردووه؟ ئایا کۆمه‌کی کردوون یا به قازانجی خۆی که‌ڵکی لێوه‌ر گرتوون؟ دیاره چاوه‌روانی ئه‌وه‌یان لێ‌ناکه‌م به‌گژیدا بچنه‌وه و ته‌نانه‌ت نامه‌وێ ره‌خنه‌شی لێبگرن. به‌ڵام هیچکام له هه‌ڵوێسته‌کانیشیان له مه‌ڕ ئێران له چوار چێوه‌ی پێوه‌ندی و قسه‌ی دیپلوماتێکدانابینم. چوونکه هیچکه‌س زۆری لێنه‌کردوون به‌وشێوه باسی ئێران بکه‌ن و بێگومان ده‌توانن وا هه‌ڵسوکه‌وت بکه‌ن که دڵی هاونیشتمانانی رۆژهه‌ڵاتی کوردستانیان لێ نه‌ڕه‌نجێ و ئه‌رکی دیپلوماتیکی خۆشیان به جێگه هێنابێ. به‌ڵام به‌داخه‌وه ئه‌وه‌ی ئه‌وان ده‌یکه‌ن هیچ پاساوێکی بۆ نابینرێته‌وه.\nبه باوه‌ڕی من ده‌بوا دڵی پارتی و یه‌کێتی به ده‌ستی حکوومه‌تی ئێرانه‌وه خوێن بوایه. چوونکه حکوومه‌تی ئێران له هه‌ردووکیان (له سه‌رده‌می جیاوازدا) که‌ڵکی وه‌رگرتووه و بووته هۆی "به‌دناو کردنیان". ئه‌گه‌رچی ره‌نگه ئه‌وکات ئه‌م حیزبانه پێویستیان به ئێران بوه و قه‌بووڵی پیلانگێرییه‌کانیان کردووه، ئێسته ئیدی خۆ نه موحتاجی چه‌ک و ته‌قه‌مه‌نیی ئێرانن و نه‌ش پاره‌یان پێویسته. ئه‌گه‌ریش له‌وه ده‌ترسێن که ئێران نیمچه ده‌سه‌ڵاته‌که‌یان لێ تێکبدات، ده‌بێ دڵنیا بن که ئه‌م شێوه ره‌فتاره نا شیرینه، هیچ له مه‌به‌ست و ئامانجی ئێران بۆ تێکدانی دۆزی کورد(به ده‌سه‌ڵاته نادیموکراتیکه‌که‌ی ئه‌وانیشه‌وه) ناگۆڕی و ئه‌گه‌ر ئیمرۆ راسته‌وخۆ نایه‌ته مه‌یدان و باشووری کوردستان داگیر ناکات، ئه‌وه به هۆی لامه لامه‌کانی مام جه‌لال و مه‌سعوود بارزانی نییه، به‌ڵکوو ئه‌وه ترسی بوونی هێزی بێگانه و سیاسه‌ته‌کانی ئامریکا و رۆژئاوایه که له کونی خزاندووه.تازه سه‌ره‌ڕای ئه‌مانه، بۆچی هه‌ر ئێسته حکوومه‌تی ئێران به شێوه‌ی ناڕاسته‌وخۆ (زۆرجار ڕاسته‌وخۆ)هه‌وڵی تێکدانی بار و دۆخی باشووری کوردستان نادات؟ سازکردنی چه‌ندین گروهی به‌ناو سیاسیی و ده‌سته‌ی چه‌کداریی ئیسلامیی، خه‌رج کردنی سه‌دان ملیون دوڵار له ساڵدا بۆ کردنه‌وه و به‌ڕیوه‌بردنی ناوه‌نده ئیسلامییه‌کان و رژاندنی پاره وپووڵێکی فراوان بۆ گه‌شه‌ی فیکره‌ی ئیسلامی سیاسی و، شان به‌شانی ئه‌مانه ، هێنانی دیارده‌یه‌کی کوشنده و وێران گه‌ر بۆ باشووری کوردستان به ناوی "ئیعتیاد"و رژاندنی ده‌یان جۆر ماده‌ی سڕکه‌ر له تریاک و "هێروئین"ه‌وه بگره هه‌تا حه‌شیش و حه‌بی نه‌شه‌هێنه‌ر، ئه‌مانه ته‌نیا به‌شه دیاره‌کانی هه‌وڵی کۆماری ئیسلامی بۆ داته‌پاندن و له‌خشته‌بردنی نورمه کۆمه‌ڵایه‌تییه‌کانی باشووری کوردستانن. که دیاره ئه‌م هه‌وڵانه تاڕاده‌یه‌رکی زۆر (له باری سیاسی و کۆمه‌ڵایه‌تییه‌وه)توانیویانه شوێن له سه‌ر باشووری کوردستان دابنێن وئه‌گه‌ر ئه‌م ده‌ستێوه‌ردانانه هه‌روا درێژه‌یان هه‌بێ(که دیاره له سایه‌ی پارتی و یه‌کێتی‌یه‌وه به‌رده‌وام ده‌بێ)،باشووری کوردستان داهاتوویه‌کی مه‌ترسی‌هێنه‌ر چاوه‌روانی ده‌کات. جیا له‌وه‌ش مه‌گه‌ر ئه‌وه ئه‌نجامی ده‌ستێوه‌ردانه‌کانی ئێران له‌ماوه‌ی ئه‌م 15 ساڵه‌ی ده‌سه‌ڵاتی هه‌ردوولا نییه که هێزه ئیسلامییه‌کان له سه‌رتاسه‌ری باشوور دا بڵاو بوونه‌ته‌وه و له هه‌ڵبژاردنه‌کاندا خه‌ریکن ژێر پێی دوو گه‌وره هیز بنکۆڵ ده‌که‌ن؟ ئێتر نازانم ئایا ئه‌مانه پارتی و یه‌کێتی نایزانن یا ده‌یزانن و بۆیان گرینگ نییه؟\nزۆرجار له هه‌ردوو به‌رێزان تاڵه‌بانی و بارزانی ده‌بیسین که باسی یارمه‌تیی حکوومه‌تی ئێران ده‌که‌ن . ئه‌گه‌ر مه‌به‌ستی ئه‌و به‌رێزانه یارمه‌تیدانی سه‌رده‌مانی ئاواره بوونی هاونیشتمانانی باشووره (چ له سه‌رده‌می ئاشبه‌تاڵی مه‌لامسته‌فا و چ سه‌رده‌می ره‌وه‌که یا هه‌رکاتێکی دیکه)، ئه‌وه گه‌لی کوردمان بووه به‌هانای هاونیشمانانیانه‌وه هاتوون نه‌ک حکوومه‌تی ئێران. ئه‌گه‌رچی حکوومه‌تی ئێران وه‌ک ئه‌ندامی ڕێکخراوی نه‌ته‌وه‌کانی یه‌کگرتوو، ئه‌رکی سه‌رشانییه و رێککه‌وتنامه‌ی ئه‌م رێکخراوه‌ی ئیمزا کردووه که له کاتی ئه‌وتۆدا (لێقه‌ومان و هه‌ڵاتنی به‌کۆمه‌ڵی خه‌ڵکانی وڵاتانی دراوسێ)رێگه به خه‌ڵکه‌که بدات بچنه نێوخاکییه‌وه. تازه بۆ ئه‌وکاره‌شی یارمه‌تی له UN و رێکخراوه مرۆڤدۆسته‌کان وه‌رده‌گرێ و هێندێک جاریش "دزی" باشی لێده‌که‌ن و خۆیانی پێ ده‌وڵه‌مه‌ندتر ده‌که‌ن. به‌ڵام قورساییه‌که له ڕاستیدا ده‌که‌وێته سه‌ر شانی هاونیستمانانی رۆژهه‌ڵات و به شاهێدی خه‌ڵکی باشوور ئه‌وه خه‌ڵکه‌که بوون یارمه‌تیان داون نه‌ک حکوومه‌تی دژی ئینسانیی ئێران. که‌وابوو یارمه‌تیدانه‌که‌ی ئێران ته‌نیا ئه‌وه بووه که رێگه‌ی داون بچنه ناو خاکی رۆژهه‌ڵاته‌وه که وه‌ک باسم کرد هیچ باجێکی بۆ حکوومه‌تی ئێران نه‌بووه.\nبه‌ڵام گه‌ر مه‌به‌ستی پارتی و یه‌کێتی یارمه‌تیدانی خۆیانه ، ئه‌و یارمه‌تیانه‌ش هه‌ر به‌قازانجی حکوومه‌ته‌کانی ئێران و دژی بزووتنه‌وه‌ی کورد بووه. بزانین چۆن. له یارمه‌تییه‌کانی ئێران به "مام جه‌لال" و یه‌کێتی ده‌سپێده‌که‌م.\nمام جه‌لال هه‌ر له ساڵی 1964 ه‌وه که پێی بۆ ئێران کراوه‌ته‌وه، له کاتی دووبه‌ره‌کیی ناوخۆیدا بووه. حکوومه‌تی ئه‌وکاتی ئێران(حه‌مه ره‌زا په‌هله‌وی)به‌مه‌به‌ستی لاواز کردنی شۆڕشی ئه‌یلوول پێشوازیی له مام جه‌لال و شوینکه‌وتوانی کرد و له "هه‌مه‌دان" داڵده‌ی دان، هاوکات مه‌لا مسته‌فاش له ئێران نزیک بووه‌وه و به‌ره به‌ره پێی ئێران و پاشتر ئامریکا و ئیسرائیلی بۆ ناو شۆڕشی ئه‌یلوول کرده‌وه.ئه‌وه‌بوو که مام جه‌لال قوربی نه‌ما و ناچار بوو له 66 دا له‌گه‌ڵ حکوومه‌تی ئێراق ( له ڕیگه‌ی هودنه و مفاوزه) بسازێت و رووداوه‌کانی 66 به‌داواو که ئێره جێگه‌ی دووپات کردنه‌وه‌یان نیین.\nپاش ئاشبه‌تاڵ که ئه‌ویش ده‌ستی حکوومه‌تی ئێرانی تێدایه و به‌رهه‌می سازانه‌که‌ی شای ئێران و سه‌دام له ئه‌لجه‌زایر بوو، ئیدی حکوومه‌تی ئێران که گرفته‌کانی له‌گه‌ڵ سه‌دام چاره‌سه‌رکراو ده‌بێنی،له رێککه‌وتنێکدا له‌گه‌ڵ ئێراق و تورکییه، پێک ده‌گه‌ن که سی قۆڵی نه‌هێڵن هیچ بزووتنه‌وه‌یه‌کی کوردی سه‌رهه‌ڵبدات.ئه‌وکات به‌هۆی دژبه‌ری نێوان سووریه و ئێراق، سووریه له‌م رێککه‌وتنه‌دا نه‌بوو. ئه‌ڵبه‌ت حافز ئه‌سه‌د وایدانابوو که کیشه‌یه‌کی به‌ناو کێشه‌ی کوردی نییه. له سه‌روبه‌ندی ده‌سپێکردنی حه‌ره‌که‌تی یه‌کێتی نیشتمانیدا، ئێران به شوێنگرتنی ئه‌و رێککه‌وتنامه‌یه که پێشتر باسمکرد، هێزی له سنووره‌کانی رۆژهه‌ڵاتی کوردستان کۆ کرده‌وه تا به یارمه‌تیی ئێراق و تورکییه یه‌کێتی به‌ته‌واوی بسڕنه‌وه. به‌ڵام شۆڕشی گه‌لانی ئێران به‌فریا که‌وت و شای ئێران رووخا و ئه‌و پیلانه سه‌ری نه‌گرت. به گۆڕانی ده‌سه‌ڵاتی پاشایه‌تی له ئێران هه‌موو ناوچه‌که‌ش تاڕاده‌یه له ژێر گاریگه‌ریی ئه‌م گۆڕانه‌دا تووشی ئاڵ و گۆڕ ده‌بێ.\nبه‌هۆی ئه‌وه‌ی که مام جه‌لال  له‌گه‌ڵ حکوومه‌تی تازه‌ی ئێران هیچ پێوه‌ندیه‌کی نابێ، له‌دڵی گه‌لی کوردمان له رۆژهه‌ڵات خوشه‌ویستیه‌کی باش به‌ده‌ست دێنی و له گه‌ڵ هێزه سیاسییه‌کانی ئه‌م به‌شه‌ی کورستان که پاش رووخانی شا و سه‌رهه‌ڵدانه‌وه‌ی بزووتنه‌وه‌ی رزگاریخوازیی گه‌له‌که‌مان له‌م به‌شه‌ی کوردستان هاتبوونه گۆڕه‌پانی خه‌باته‌وه، پێوه‌ندیه‌کی باشی ده‌بێ. لێره به‌دواوه یه‌کێتی نیشمانی ئیمکانی نه‌فه‌س کێشانی بۆ ده‌لوێ و به‌ره به‌ره په‌ره ده‌ستێنێ و تا دێت گه‌شه ده‌کات . که بێگومان گۆڕانئ هه‌لومه‌رجی سیاسی له ئێراندا ده‌وری بنه‌ڕه‌تی له‌م گۆڕانه‌ی هه‌لومه‌رجی یه‌کێتیدا ده‌گێڕێت. له‌م سه‌رده‌مه‌دا یه‌کێتی خۆی به نه‌یارێکی حکوومه‌تی نوێی ئێران ده‌زانێ و ته‌نانه‌ت پێش به ده‌ستیوه‌ردانه‌کانی له باشووری کوردستان ده‌گرێ و له هێزه ئیسلامییه‌کانی ده‌سکردی حکوومه‌تی ئێران ده‌دات.\nهاوکات حکوومه‌تی ئێران که هه‌وڵی " جیهانیی کردنی شۆڕشی ئیسلامی" و له‌گه‌ڵ بزووتنه‌وه‌ی جه‌ماوه‌ری _ ڕزگاریخوازی(رۆژهه‌ڵاتی کوردستان) به‌ره‌و رووه ، هه‌وڵده‌دات جێگه ده‌ستی خۆی له باشوور بکاته‌وه. بۆ ئه‌و مه‌به‌سته سه‌ره‌تا له پاشماوه په‌رت و بڵاوه‌کانی پارتی که به‌ناوی "قیاده موقت" خه‌ریکی خۆ ڕێکخستنه‌وه بوو،که‌ڵک وه‌رده‌گرێ (پاشتر باسی ده‌که‌م) و پاشان ده‌که‌وێته کۆڵکه مه‌لا و شیخ کۆکردنه‌وه و هێز پێکهێنان.\nیه‌کێتی بۆ ماوه‌ی چه‌ندساڵ هیچ پێوه‌ندییه‌کی له‌گه‌ڵ حکوومه‌تی ئێران نابێ و ته‌نانه‌ت له شه‌ڕه‌کانیش دژی ئه‌م حکوومه‌ته به‌ناوی هێزی پشتیوان یارمه‌تیی هێزی پێشمه‌رگه‌ی حیزبی دیموکرات ده‌دات. به‌ڵام پاش مفاوزه‌یه‌ک که‌له‌گه‌ڵ سه‌دام کردی و سه‌ری نه‌گرت(گه‌رچی به هێندێک کرده‌وه‌ی ناپه‌سه‌ند وه‌ک لێدانی هێندێک هێزی دیکه بواری ئه‌و مفاوزه‌شی خۆش کردبوو)،به‌ره به‌ره مه‌یدانی لێ ته‌سک بووه‌وه، که کێشرانی به‌ره‌کانی شه‌ڕی ئێران و ئیراق بۆ کوردستان ده‌وری گه‌وره‌ی له‌م باره‌وه هه‌بوو. لێره به‌دواوه‌یه که یه‌کێتی پێوه‌ندیی له‌گه‌ڵ ئێران ده‌سپێده‌کاته‌روه و هاتوچوی بۆ ئیران ده‌سپێده‌کات. بۆ قایمتر کردنی پێوه‌ندییه‌که‌ی، ده‌سته‌کانی چه‌کداری ئێران به‌ناوی زه‌ربه لێدان له سه‌دام، به حیمایه‌ی پێشمه‌رگه‌کانی دێنێته باشووری کوردستان و ته‌نانه‌ت تا ناو دڵی ئه‌م به‌شه‌ی کوردستان واته که‌رکووک ده‌یانباته‌پێش. به‌ره به‌ره پێوه‌ندییه‌کی پته‌و له نێوان ده‌زگانیزامی و ئه‌منییه‌تییه‌کانی ئێران و یه‌کێتی پێک دێت. به‌شێوه‌یه‌ک که شوێن ده‌خاته سه‌ر پێوه‌ندیی نێوان ئیران و پارتی. ئه‌مه له کاتی پێک هاتنی حکوومه‌تی هه‌ریمی کوردستان و ده‌سپێکردنی شه‌ڕه نیوخۆییه‌کاندا به‌جوانی ده‌که‌وت.ئه‌وه‌بوو پارتی تورکییه و ئێراقی بۆ پشتیوانی و یارمه‌تی هه‌ڵبژارد و یه‌کێتیش ئێران. واتا ئه‌م دوو هێزه بوونه به‌ڕیوه‌به‌ر و چێ‌به‌جێ که‌ری پیلان و پێشبڕکێی ئه‌م ده‌وڵه‌تانه و سیاسه‌تکانی ئه‌وانیان به خوێنی رۆڵه‌ی کورد له باشوور جێبه‌جێ ده‌کرد.\nئێسته که باسی پێوه‌ندیی ئێران و یه‌کێتی ده‌که‌م پێویسته باسی ئه‌وه‌ش بکه‌م که یه‌کێتی له خۆ به‌ستنه‌وه به ئێرانه‌وه هێند چووه پێش که حکوومه‌تی ئێران له ناوچه‌ی ژێر ده‌سه‌لاتیدا و له پێش چاو هێزه‌کانی یه‌کێتی‌یه‌وه بزیک به 200 که‌س له رۆڵه تێکۆشه‌ره‌کانی رۆژهه‌ڵاتی کوردستانی تێرور کرد. که‌له نێوانیاندا رۆڵه‌ی واهه‌بوو که چه‌ندین ساڵ له سه‌نگه‌ره‌کانی مافخوازیی گه‌له‌که‌یدا دژی داگیرکه‌ر وه‌ستا بوو و به‌ڕاستی دوژمن به خوێنی تینوو بوو.یه‌کێتی که سه‌رده‌مێک گلێنه‌ی چاوی به‌شێکی زۆر له خه‌لکی رۆژهه‌لاتی کوردستان بوو، به‌و کارانه‌ی قورسایی خۆی له رۆژهه‌ڵات له‌ده‌س دا. چوونکه خه‌لکی رۆژهه‌ڵات که له رۆژه ئه‌سته‌مه‌کاندا به هانایه‌وه چووبوون و به قه‌بووڵکردنی مه‌ترسیی گرتن و ته‌نانه‌ت ئیعدام، لێبڕاوانه یارمه‌تییان دابوو،چاوه‌روان نه‌بوون یه‌کێتی به‌و شێوه قه‌ره‌بوویان بکاته‌وه.\nله درێژی شه‌ڕی نێوخۆییدا، بێگومان ده‌ستی داگیرکه‌ران و له‌وانه ده‌ستی ئێران حاشاهه‌ڵنه‌گره. له‌لایه‌ک پارتی به چه‌ک و پاره‌ی تورکییه و چه‌کداری سه‌دام ده‌چێته جه‌نگی یه‌کێتی‌یه‌وه، له‌ملاشه‌وه یه‌کێتی به چه‌ک و چه‌کداری ئێرانه‌وه دێته‌وه مه‌یدان. ئه‌ری گه‌لۆ ئه‌وه شه‌ڕی پارتی و یه‌کێتی بوو یا مه‌یدانی رقه‌به‌ریی ئیران و تورکییه و ئێراق؟ بێگومان یارمه‌تییه‌کانی ئه‌م داگیرکه‌رانه له درێژه‌کێشان و خوێناویتر بوونی شه‌ری نێوخۆییدا ده‌وری سه‌ره‌کیان گێڕا. هه‌ر ئه‌وه‌شه که مام جه‌لال ئێران و مه‌لا ده‌سه‌ڵاتداره‌کان به دۆستی ستراتێژیی خۆی ده‌زانێ.\nبه‌ڵام پارتی، ئه‌وه‌ی که پارتی هه‌ر له سه‌رده‌می شۆڕشی ئه‌یلووله‌وه پێوه‌ندییه‌کی قورس و قایمی له‌گه‌ڵ ئێران بووه بۆ هه‌موو ئاشکرایه و هه‌موان ده‌زانن ئه‌گه‌ر نانی به‌یانیی مه‌قه‌ره‌کانی مه‌لامسته‌فا له شنۆ و پیرانشاررا نه‌گه‌یشتبای، ئه‌و به‌یانیه که‌س نانی نه‌بوو بیخوا.ئیتر چه‌کداری ئێران به جلی کوردی و تۆپخانه‌ی ئێران و له هه‌موو گرینگتر، بوونی ناوه‌نده ئه‌منییه‌تییه‌کانی وه‌ک ساواک و "زیدی ئیتڵاعاتی ئه‌رته‌ش" جێگه‌ی خۆیه‌تی.ئه‌و پێوه‌ندییه بێ‌سنووره بوو که پاش رێککه‌وتننامه‌ی ئه‌لجه‌زایر، مه‌لا مسته‌فای ناچار به ئاشبه‌تاڵی گه‌وره‌ترین شۆڕشی مێژووی گه‌لی کورد کرد و سه‌یر ئه‌وه‌یه ، هێشتا هه‌ن که‌سانێک خۆیان به خاوه‌نی ئه‌و شۆڕشه ده‌زانن به‌ڵام شه‌رم نایانگرێ و هیچ باسی داڕمانی و شێوه‌ی ئاشبه‌تاڵه‌که‌ی ناکه‌ن.\nپاش ئاشبه‌تاڵ، پارتی به‌کرده‌وه لێک بڵاو ده‌بێ و هه‌روه‌ک مه‌لا مسته‌فا له وتووێژ له‌گه‌ڵ بڵاوکراوه‌کانی ئیراندا گوتی:"کار من دیگر تمام است. شاهنشا هرچه بگویند ما آنرا انجام میدهیم" مانا کوردیه‌که:کاری من ته‌واوه (واتا ئیتر هیچ به‌من ناکرێ). شاهه‌نشا(شای ئێران)هه‌رچی بڵێن من ئه‌وه ده‌که‌م.\nشای ئێرانیش گوتبووی بڕۆن له که‌ره‌ج دانیشن و تریتی خۆتان بخۆن و مڕه‌تان نه‌یه‌ت.به‌ڕاستیش هه‌روایان کرد.ئه‌ڵبه‌ت هێندێکیشیان بران بۆ ئامریکا. هه‌تا ئه‌وکاته‌ی ده‌نگوباسی سه‌رهه‌ڵدانه‌وه‌ی یه‌کێتی نیشتمانی بڵاو بووه‌وه. ئه‌وکات ،به‌ره‌به‌ره که‌وتنه خۆ کۆکردنه‌وه و کۆمیته‌یه‌کیان به‌ناوی "قیاده موقت" پێک هێنا. چوونکه دابڕان و ناهومێدی هێنده زۆر بوو که که‌سیان بۆ کۆ نه‌ده‌کرایه‌وه. بۆیه ناچار بوون نه‌ک به‌ناوی پارتی به‌ڵکه به‌و ناوه‌وه خۆ ده‌رخه‌نه‌وه. ئه‌م هه‌نگاوه هاوکاته له‌گه‌ل شۆڕشی ئێران و هه‌ر له‌م سه‌رده‌مه‌شدا مه‌لا مسته‌فا ده‌مرێ . "قیاده موقت" به سه‌رکرده‌یی ئیدریس و مه‌سعوود بارزانی ده‌سبه‌جێ له په‌یامێکدا بۆ حکوومه‌تی نوێ له ئێران، وه‌فاداریی خۆی به‌م حکوومه‌ته ڕاده‌گه‌نێ و حکوومه‌تێش به‌له‌به‌ر چاو گرتنی هه‌ڵوێستی ئه‌وکاتی یه‌کێتی، و ئه‌وه‌ی که "قیاده موقت" له ڕاستیدا بۆ دژایه‌تی کردنی ئه‌م رێکخراوه پێک هاتبوو،به باوه‌شی ئاواڵه‌وه"قیاده موقت" وه‌رده‌گرێ. چوون ئه‌کات له باشووری کوردستان ناوچه‌یه‌کی ئازادکراو نه‌بوو، "قیاده موقت" به کۆکردنه‌وه‌ی جه‌ماعه‌تێک چه‌کدار بنکه‌کانی خۆی له رۆژهه‌ڵاتی کوردستان داده‌مه‌رزێنێ.به‌داخه‌وه به‌هۆی رقه‌به‌ریی له‌گه‌ڵ یه‌کێتی، چوون یه‌کێتی له‌گه‌ڵ کۆمه‌ڵانی خه‌لکی رۆژهه‌ڵات ده‌بێ و خه‌ڵک به عام خۆشیان ده‌وێ،"قیاده موقت" ئه‌ولا واتا لای حکوومه‌تی ئێران هه‌ڵده‌بژێرێ. ئه‌وه‌بوو که به‌شێوه‌ی ره‌سمی بوون به چه‌کداری حکوومه‌تی ئێران و شانبه‌شانی جاش و پاسدار له‌گه‌ڵ گه‌لی کورد و هێزه سیاسییه‌کان که‌وتنه شه‌ر. ئه‌ڵبه‌ت پاشتر قیاده موقت ئه‌وه‌ی کرده بیانوو که خه‌لکی رۆژهه‌ڵات به فیتی یه‌کێتی له خۆپیشاندانه‌کانیاندا داواکاری ده‌رکردنی له کوردستان بوون. شه‌ڕی"قیاده موقه‌ت" دژی گه‌لی کورد له رۆژهه‌ڵات، به‌تایبه‌ت کاتێک گرینگه که ئه‌وه له‌پێش چاو بگرین ،له‌و سه‌رده‌مه‌دا پێشمه‌رگه‌ی رۆژهه‌ڵات هیچ ئه‌زموونێکی له شه‌ڕ و کاری نیزامی نه‌بوو، له به‌رانبه‌ردا چه‌کداره‌کانی "قیاده موقت" خاوه‌نی ئه‌زموونی چه‌ندین ساڵه بوون.به‌هه‌رحاڵ ئه‌گه‌ر پارتی ئیستاش خۆی به قه‌رزاری ئیران ده‌زانێ ده‌بێ باش له‌بیری بێ که ئه‌و یارمه‌تیانه ، بۆ "چۆله‌که گرتن بوو". ئه‌وه‌بوو که حکوومه‌ت خۆی هیچ ئه‌زموونی نه‌بوو، ئه‌رته‌ش لێک بڵاو ببوو، بۆیه له "قیاده موقت" بۆ سه‌رکوتی خوشک برا هاو نیشتمانییه‌کانی که‌ڵکی وه‌رگرت و ئه‌وانیش به‌دڵ و گیان له خه‌ڵکی رۆژهه‌ڵاتیان کوشت که ته‌نیا یه‌کێک له نموونه‌کانی دانانی که‌مین بۆ پێشمه‌رگه‌ی حیزبی دیموکرات که به‌زۆری بێ چه‌ک بوون، له ناوچه‌ی شلێر و کوشتنی ژماره‌کی زۆریان بوو. ئیتر گرتنه‌وه‌ی دزڵی و شه‌ره‌کانی ناوچه‌ی شنۆ و نه‌غه‌ده و مه‌ریوان و... هیچ. هاوکاریی"قیاده موقت" که پاشان ناوی پارتی دیموکراتی له‌سه‌ر خۆی دانا چه‌ندین ساڵ و هه‌تا گه‌ڕانه‌وه‌ی بۆ باشوور(پاش ڕاپه‌رینی جه‌ماوه‌ریی خه‌ڵک) هه‌روا درێژه‌ی هه‌بوو، له سه‌رده‌می شه‌ڕی ئێران- ئێراقدا، ئه‌میش هه‌روه‌ک یه‌کێتی،ده‌یان بنکه و باره‌گایان له ناوچه‌ی خواکورک و سێ سنوور له‌گه‌ڵ هێزه‌کانی ئێران پێکه‌وه دانابوو و ئه‌و ناوچانه‌یان کردووه مه‌یدانی رمبازێنی سپای ئێران. دیاره هه‌تا ئێسته‌ش پێوه‌ندیی پارتی له‌گه‌ڵ ئێران هه‌ر خۆشه(ئه‌گه‌رچی به قورس و قایمیی یه‌کێتی نییه) .\nئه‌گه‌ر له‌هه‌موو ئه‌و پێوه‌ندی و هاوکارییانه‌ی پارتی و یه‌کێتی له گه‌ڵ ئێران و که‌ڵک وه‌رگرتنی ئه‌م حکوومه‌ته له‌م دوو هێزه بۆ ئامانج و نیازه‌کانی خۆی چاو پۆشی بکه‌ین،ده‌توانین یه‌ک پرسیار بینینه ئاراوه، ئایا ئه‌م دوو هیزه هیچ بایه‌خێک به گه‌لی کوردمان له رۆژهه‌ڵات ده‌ده‌ن و هیچ هه‌ستێکی هاونیشتیمانی بوونیان له دڵدا به نیسبه‌ت ئه‌م به‌شه‌ی کوردستانه‌وه هه‌یه؟ ئه‌گه‌ر هه‌یه،چۆن هه‌ست و زه‌میریان قه‌بووڵ ده‌کات له‌کاتێکدا حکوومه‌تی مه‌زهه‌بیی ئێران، رۆژهه‌ڵاتی کوردستانی کردووه‌ته زیندانێکی گه‌وره و به‌رده‌وام کچان و کۆڕانی ئێمه ده‌گرێ و له زیندانه‌کاندا ئه‌شه‌نجه و ئازاریان ده‌دا، رۆژنامه‌وان و چالاکی مه‌ده‌نی ئێمه به‌رده‌وام له ژێر زه‌خت و زۆری ئه‌م حاکمه خوێنڕێژانه‌دان و تێکۆشه‌رانی سیاسی ئیعدام ده‌کرێن. حکوومه‌تێک که وڵاته‌که‌مانی له هه‌ژاری و وێرانیدا ڕاگرتووه و خه‌ڵکه‌که‌ی له سه‌ره‌تایی ترین مافی ژیان واتا ئازادیی ڕاده‌ربڕین ،هه‌ڵبژاردن و به‌گشتیی ئازادیی ژیان بێ‌به‌ش کردووه.ئایا سزاواره حکوومه‌تێکی ئه‌وتۆ له‌لایه‌ن ئه‌م هێزانه و به‌تایبه‌ت مام جه‌لال‌ه‌وه،ئاوا به پێچه‌وانه‌ی ئه‌وه‌ی که هه‌یه بناسرێ؟\nدیاره ئه‌مانه هیچکات فه‌رامۆش نابن و له دڵی مێژووی گه‌لی کورددا ده‌مێننه‌وه، بۆیه هه‌رکات رێبه‌رانی پارتی و یه‌کێتی باسی دۆستایه‌تیی ئێران ده‌که‌ن ئێمه دڵمان وه ژان ده‌که‌وێ. بێگومان سووڕی ده‌وران هه‌میشه به‌م لایه‌دا ناگه‌ڕێ و کاتی ئه‌وه‌ش ده‌گات ئێمه به هاوکاریی گه‌لانی دیکه‌ی دانیشتووی ئێران، ئه‌م حکوومه‌ته کۆنه‌په‌رست و جه‌نایه‌تکاره گۆڕ بکه‌ین و وڵاته‌که‌مان له به‌ند رزگار بکه‌ین. بێگومان ئه‌و سه‌رده‌مه، به مام جه‌لال و مه‌سعوود بارزانی و هه‌رکه‌سی دیکه که ئێسته به‌شان و باڵی ئاخونده جه‌للاده‌کاندا هه‌ڵده‌ڵێ ،ئه‌و ئیجازه ناده‌ین ئه‌م حاکمانه به پیاوخراپ و ئینسانکوژ .. ناوبه‌رن و ئه‌وجار به شان و باهۆ و خزمه‌ته‌کانی کوردی رۆژهه‌ڵاتدا هه‌ڵ بلێن.


Aras Welcomes you: کێ کردی و کێ خواردی\nکێ کردی و کێ خواردی\nحەمە گێڕایەوە وتی، تاقیگەیەکمان دانا لە بەڕێوەبەرایەتیەک لە کوردستان، بە قرچەی گەرمای هاوین لەسەربان چوارچێوەی ئاسن و کرێکاری پانێڵ و وایەر ڕاکێشان ..هتد مانگی ئاب بوو هەر سووتاین، ئەو مقاولەی پرۆژەکەی وەرگرتبوو تەنیا ناوی هەبوو، کرێکارێکیش چیە نەینارد یارمەتمان بدا...\nخۆم و خەفەی هاوڕێم کردمان. فکرە و سازدان و جێبەجێ کردن و ..هتد هەمووی خۆم و برادەرەکەم بووین، هەر لەسەر حەزی ئێمەیش زانکۆ موافەقەتی کرد. مەرجی دکتۆرەکەی زانکۆ ئەوەبوو بچێتە ئەوروپا، ڤیزای بۆ کرا و پارەی پیاسە و سەردانی کەسوکاریشی وەرگرت، لەوێ شوکور تاقیگەکەی بینی. وتیان ئەمە بۆ دائیرەیە و پارەی حکومەت وەردەگرێت، ئەمە ئەبێت پرۆژە بێ، پرۆژەش واتە تەندەر لێدان و کۆمپانیا، بە هەرحاڵێک بێت کۆمپانیایان هێنا و پرۆژەم نووسیەوە لە ئەلفەوە تا یا، پارەش سەرف کرا، ئێمەش تاقیگەکەمان دانا و دکتۆر و مقاولەکەی هاوڕێی قازانجەکەیان خستە گیرفانیان.\nلە کردنەوەی تاقیگەکەدا، لە لێدوانی کەناڵی تەلەفیزیۆنیدا دکتۆر قسەی کرد، وتی: "چوومە ئەوروپا و زانکۆکانی ئەوێ بینیم و هێنام لێرە دامنا تا کوردیش سوودمەند بێ". منیش لە پشتیەوە وەستابووم!. ناوی من و کاری من لە کولەکەی تەڕیشدا نەهات، پارە کۆمپانیاکە بردی و پرۆژەش دکتۆری هاوڕێیان، خۆ دکتۆرگیان بە خەو و خەیاڵیش ئەوەی نەدەزانی و ئەسڵەن پارەی تیا نەبووایە گوێی لە سوودمەندی کورد و خوێندکاری کوردیش نەدەگرت. لێرەدا من کات و پارەشم زەرەر کرد، نەک هەر ئەوە بەڵکو دڵم لە خۆم داما و خۆم بە گەوج هاتە بەرچاو. بەڵام پاش پێنج ساڵ، دەبینم و دەبیستم دەیان خوێندکار لەسەری فێری شت بوون و دەبن، بۆ خۆی ئەوە دەستکەوتەێکی گەورەیە.\nوتم: "حەمە گیان، لەوانەیە مێژووش ئەوە نەبینێت، خوێندکارەکانیش ئەوە نەزانن، بەڵام تۆ و هاوڕێکەت، هەردووکتان ئاسوودەن، چونکە یەکەم لە بواری پسپۆڕی خۆتدا دەست ڕەنگینیت نواند و سەرکەوتوو بوویت لەگەڵ هاوڕێکەتدا، وە دووەم ئاواتێکی خۆتان هاتە دی، کە خەڵک هەیە هەموو ژیانی بۆی نایەتە سەر. ئەمە لەو پلە و پایەیە زۆر گرنگترە کە دکتۆرەکە ڕۆژێک دەبێت درکی پێ بکات و کاڵەک بە ئەژنۆ بشکێنێت، چونکە ڕاستی ون نابێ و لە دەروونیا پەنگ دەخوا، پارەکە کۆتایی هاتوە بەڵام ئەوەتا دوای چەند ساڵ پرۆژەکەت هەر خێری لێ وەردەگیرێت".\nحەمە قومێکی لە جگەرەکەی دا، وتی: "تۆ ڕاست دەکەیت، خواش لە سوڵطان مەحمو گەورەترە."\nTags: پرۆژە , تاقیگە , چیرۆک , خوێندکار , دکتۆری زانکۆ , زانکۆ , ڕووداو , فێرکردن , کلتوور , کوردایەتی , کوردستان , گەرما , مقاول , ویژدان


1-شتێك نییە ناوی ڕێككەوتنی نوسراو وئیمزاكراو بێت (لە نێوان حكومەتی هەرێمیی و حكومەتی فیدرالیی) لە پرۆتۆكۆلی سستمە فیدرالییەكانی جیهاندا ، لەبەر ئەوە ، عیراقێك بەم هەموو هێز و توانا یاسایی ونا یاساییەوە كە تیایدایە ، نایەت پێشینەیەكی لەو جۆرە بۆ خۆی تۆماربكات و ڕێككەوتن لەگەڵ حكومەتێكی هەرێمی یان خۆجێیی ئیمزا بكات.\n2-ئیمزاكردنی ڕێككەوتن لە نێوان دوو دەوڵەت ، دوو حكومەت ، دوو لایەنی هاوئاست وبەرابەردا ئیمزا ئەكرێت ، عیراق چۆن ئەو دەرفەتە ئەدات بە حكومەتی هەرێم ، ئەگەر وا بكات ، حكومەتە خۆجێیەكانی پارێزگاكانیش داوای هەمان بەرابەری لێ ئەكەن ، لەبەر ئەوەی هەرێمەكان و پارێزگاكان لەیەك پۆلینی دەستووریدان ؟!\n3تا ئێستا حكومەتی هەرێم ڕێككەوتننامەی ئیمزاكراوی لە گەڵ حكومەتی عیراقدا نەبووە و خۆی بە خاوەن بڕیار زانیوە ، ئەم هەموو گرێبەست و كۆمپانیا بیانیانەی هێناوەتە سەر خاكی هەرێم ، ئەی ئەگەر ڕێككەوتننامەی ئیمزاكراوی بەدەستەوە بێت ، ئەبێت چی بكات ؟!\n4-\tدەستەبژێری شارەزای بوارە جیاجیاكانی یاسا وئابووری وسیاسەت لە عیراقدا ، ڕێگرن لە ڕێككەوتننامەیەكی لەو جۆرە ، بەڵگەیەكی یاسایی نادەنە دەست دەسەڵاتێكی هەرێمی یان خۆجێیی، نەوەك لە داهاتوودا توشی لێپرسینەوە و ڕووگیری یاسایی و سیاسی بن لەسەر ئاستی ناوخۆ و دەرەوە .\n5-\tئەم حكومەتەی ئێستای عیراق (بە سەرۆكایەتی مستەفا كازمی) لە حوكمی كاربەڕێكەرە ، تەمەنی درێژی شەش مانگی ترە چۆن ئایندە و ناوبانگی خۆی و دەوڵەتەكەی ئەكات بە قوربانی ڕێككەوتنێكی درێژخایەن لەگەڵ حكومەتێكی هەرێمیی دا .\n6-\tكابینە جیایاكانی حكومەتی عیراق بە درێژایی ئەم پانزدە ساڵەی ڕابردوو ، لە ژێرگوشار و ڕاسپاردەكانی هاوپایماناندا ، بە تایبەت ئەمریكا و بەریتانیا دەستیان لە هەرێم نەوەشاندووە ، لەوە ئەچیت چیتر ئەو گوشارانە بوونیان نەمابێت .\nلە كوردستان ، لەم دۆخەی ئێستادا ، كەس نازانێت بڕیادەران، لە هەولێر و لە سلێمانی ، تا چەند لە داهاتووی نزیكی ئەم قەوارەیە وئەم كوردە بێ چارەیە دڵنیان ، بەڵام ئەوەی من ئەیزانم ئەمەیە :\n-\tئەگەر قەوارەی هەرێمیان لا مەبەستە و ئەیانەوێت ئەم هەرێمە بمێنێت ..پەنا بەرنەوە بەر دەستووری عیراق وداوای دواپشتگیری لە ئەمریكی و بەریتانیەكان بكەن بۆ ڕێكخستنەوەی هەرێمێكی یاسایی و دەستووری لە دەوڵەتی عیراقدا ، نەك وەك ئەم هەرێمەی بینیمان .\n-\tئەگەر قووت و بژێوی هاوڵاتیانیان لا مەبەستە ، بێ دوو دڵی ، پەلە بكەن لە دەرچواندنی یاسای بودجەی 2021ی عیراق ، چیتر باس لە (شایستە) و (پشك) و (قەرز) ی هەرێم نەكەن ، لەبەر ئەوەی گوێگریان نییە .\n-\t(گفتوگۆ و دانوستان) لەسەر دارشتن و هەمواركردنی چەند یاسایەكی فیدرالی بكەن، تا مافی هەتا هەتایی ئەم میللەتە بەش مەینەتە جێگیر بكەن .\n-\tئەبێت بزانن عیراق ڕوو لە دەوڵەتێكی دامەزراوترە وەك لەمەی كە لە كوردستانە ، چیتر (سازان) و (كۆبونەوە) و (لێكتێگەیشتن) ی حزبە سیاسییەكان ئەنجامی نابێت .


کوردیپێدیا - قوتابخانەی ئەردەڵانی بنەڕەتی\n🏢 قوتابخانەی ئەردەڵانی بنەڕەتی | پۆل: فەرمانگەکان | زمانی بابەت: 🏳 کوردیی ناوەڕاست\nقوتابخانەی ئەردەڵانی بنەڕەتی\nیەکێکە لە قوتابخانە بنەڕەتیەکان سەر بە پەروەردەی رۆژئاوایە لە بەڕیوبەرایەتی پەروەردەی سلێمانیسلێمانی، دەکەوێتە گەڕەکی دەباشان.\nلە ئێستادا بەڕێز شەوبۆ تۆفیق نادر بەڕیوبەرە.\n1. 👁 دەباشان\n➕ ئەم بابەتە لەلایەن: (جوان عومەر ئەحمەد)ەوە لە: May 15 2020 12:49AM تۆمارکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: May 15 2020 12:51AM باشترکراوە


April 2017 - MONTHLY_ARCHIVE\nCOM_MONTHLYARCHIVE_SELECT_CATEGORY -- سیاسی (4) -- گیاڕەنگ (1) -- هەواڵ (3) -- وتووێژ و چاوپێکەوتن (2) -- بەیاننامە و ڕاگەیەندراو (1) -- کۆمەڵایەتی (1) -- ئەدەبی و هونەری (2) -- ئاگاداری (2)\nژینی سه‌گ و مه‌رگی گورگ. شێعری عه‌بدوڵڵا گولابی، ناسراو بە هونەر\nگورگی ئازاده به شێوازی سه‌گان دیاره قه‌ت نایه‌نه به‌ر ده‌رکی به‌گانشه‌ودره‌نگانه گه‌لی سه‌گ ده‌وه‌ڕنگورگی سه‌حرایی ده‌گه‌ڵ سه‌گ له‌شه‌ڕن سه‌ربه‌زستانه ده‌لوورێنێ باااااااڕووحی گورگانه وه‌دی‌دێنێ ب...\nداستانی دارەپیرە. شێعری جەلال مەلەكشا\nهەبوو، نەبووساڵانی زوولەسەر یاڵی بەرزی مێژووپیرەدارێ بەساڵاچوو راوەستا بووسەری نابووە كۆشی خەیاڵبیری لە ژین ئەكردەوەدەنگ و جریوەی باڵندەكانلە ئامێز و لەنێو شاخ پەل و پۆیاتاڵیی ژینی لە یادی ئەو ئەب...\nهەڵبژاردنی سەرۆک کۆماری، روحانی و کێشەکانی خەڵک. کەماڵ کەریمی\nنیزیک بە چوار ساڵ لەمەبەر لە هەلومەرجێکدا بەرەو دەورەی یازدەیەمی هەڵبژاردنی سەرۆککۆماری لە ئێراندا دەچووین کە نائومێدی لە چارەسەری کێشەکانی خەڵک لە سەرانسەری ئێران و بە تایبەت لە کوردستاندا، فەزای ...\nحیزبی دێموکراتی کوردستان لە پێوەندی لە گەڵ پرسی هەڵبژاردەکان لە نیزامی کۆماری ئیسلامی ئێران‌دا، هەڵوێستێکی یەکدەستی نەبووە. لە ماوەی ئەو نزیک بە ٤٠ ساڵەدا کە بە دەیان هەڵبژاردنی جۆراوجۆر لە ئێران‌دا ب...\nئاگاداری سمینارێکی سیاسی بۆ بەڕێز ئاسۆ حەسەنزادە جێگری سکرتێری گشتیی ح د ک لە سوید\nکومیتەی حیزبی دیموکراتی کوردستان لە وڵاتی سوید، بە مەبەستی هەرچی زیاتر تیشک خستنە سەر سیاسەتەکانی حیزبی دیموکراتی کوردستان ناساندنی ڕوانگەکانی حیزب بۆ قۆناغی ئێستا و لەمەدوای خەبات، سمینارێکی سیاسی...\nپێکهاتنی کۆبوونەوەیەکی سیاسی / تەشکیلاتی بۆ بەشێک لە کادرو پێشمەرگەکانی حیزبی دێموکراتی کوردستان\nپێش‌نیوەڕۆی رۆژی ٤ی بانەمەڕی ٩٦ی هەتاوی ، لە یەکێک لە سالۆنەکانی بنکەی دەفتەری سیاسیی حیزبی دێموکراتی کوردستان کۆبوونەوەیەکی پێوەندی‌دار سەبارەت بە چەند پرسی گرینگی نێوخۆی وڵات و، هەروەها دۆخی نێوخ...\nکۆچی دوایی کاک ئەحمەد میرزادە باوکی تێکۆشەری دێرینی ریزەکانی حدک کاک ڕەشید عەلیابادی\nبە پێی هەواڵ ڕۆژی یەک شەممە ڕێکەوتی ٢٣ ـ ٠٤ ـ ٢٠١٧ کاک ئەحمەد میرزادە باوکی تێکۆشەری دێرینی ریزەکانی حیزبی دێموکراتی کوردستان کاک ڕەشید عەلیابادی لە تەمەنی ٧٠ ساڵی دا لە شاری بۆکان کۆچی دوایی کرد و ...\nبە بۆنەی داگیرسانی مۆمی ١٥ ساڵەی دەست پێکردنی کاری ماڵپەری گیارەنگ و کاری بەردەوام و نەپساوەی ڕۆژنامەگەری لە ڕێگای ئینترنێتەوە، پیرۆزبایی گەرمی خۆمان ئاراستەی هەموو ئەو بەرێزانە دەکەین کە بۆ وەرگرت...\nڕۆژنامه‌ی کوردستان ژمارە ٧٠٢ لە ژێر چاپ هاته‌ده‌ر.\nڕۆژنامه‌ی کوردستان ژمارە ٧٠٢ لە ژێر چاپ هاته‌ده‌ر. ڕۆژنامه‌ی کوردستان ئۆرگانی حیزبی دێموکراتی کوردستان که له کۆمه‌ڵێک وتار و بابه‌تی سیاسی و هه‌واڵ و هه‌روه‌ها به‌شی ئه‌ده‌ب و هونه‌ر پێک هاتووه، ل...\nکۆمیتەی ناوەندیی حیزبی دێموکڕاتی کوردستان کۆبوونەوەیەکی بۆ باس‌و تاوتوێی هەڵبژاردنەکانی دادێی سەرۆک‌کۆماری‌و شوڕای ئیسلامیی شارو گوندەکان لە ئێران پێک‌هێنا.لەو کۆبوونەوەیەدا کە ڕۆژی شەممە، ٢٦ی خاکەلێ...\nبە پێی هەواڵی گەیشتوو ڕۆژی دووشەممە ڕێکەوتی ١٠ ـ ٠٤ ـ ٢٠١٧ یەکێک لە مامۆستا سەرکەوتووەکانی شاری سەردەشت بەرێز کاک میرزا عەبدوڵلا حەکیم‌زادە بە هۆی نەخۆشی کۆچی دوایی کرد. کاک عەبدوڵڵا حەکیم زادە مەش...\nسوڵتانیی بەختەوەریی ... !!! . بەشی ١٨ ، ١٩ و ٢٠ حەمید عەزیز\nلەم بەشەی سوڵتانی بەختەوەرییدا زیاتر باس لەهەستی مرۆڤبوونیی و ئیدراک و هەستی جوان دەکەین کەزۆر پەیوەندی ڕاستەوخۆیان هەیە بەژیان و ئاسودەیی مرۆڤەکانەوە . چۆن چۆنیی ئیدراک و هەستی جوانمان وەکو توێکڵ...\nوەرگەرانی ماشێن لە ناوچەی سەردەشت پێنج قوربانی لێکەوتەوە\nبەداخێکی زۆر گرانە ئەمڕۆ ڕێکەوتی ٢٠ ـ ٠١ ـ ١٣٩٦ ی هەتاوی لە روداوێکی دڵتەزێندا و بە هۆی وەرگەرانی ماشێنێک لە کوێستان و ڕێگای هوملی (کەچەکێ) ی ئالان پێنج کەسی خەڵکی بێتووش و دولکان لە ناوچەی ئالانی ...\nمستەفا مەولوودی: پێوەندیی ڕاسته‌وخۆو زیندووی هێزی پێشمه‌رگه له‌گه‌ڵ خه‌ڵک بە مەبەستی کاری سیاسی‌و مەیدانی درێژه‌ی ده‌بێ\n“کوردستان” لە یەکەم ژمارەی نوێی خۆی لە ساڵی نوێ‌دا بە مەبەستی تاوتوێی چالاکی‌و تێکۆشانی حیزبی دێموکرات لە ساڵی ڕابردوو و باس لە بەرنامەو دوورەدیمەنی خەباتی حیزب لە ساڵی نوێ‌دا وتووێژێکی لەگەڵ بەڕێز مس...\nوۆرلد پۆلیتیکس ریڤیو - ئێلێن لەیپسۆنتەنیا چەند مانگ لەوەپێش بۆچوونی گشتیی ئەوە بوو کە دینامیزمی ناوچەیی لە خۆرهەڵاتی ناوەڕاست بە قازانجی ئێرانە. بە گوێرەی ئەو بۆچوونە، تاران خەریکی پەرەپێدان بە نفو...\nڕۆژنامه‌ی کوردستان ژمارە ٧٠١ لە ژێر چاپ هاته‌ده‌ر.\nڕۆژنامه‌ی کوردستان ژمارە ٧٠١ لە ژێر چاپ هاته‌ده‌ر. ڕۆژنامه‌ی کوردستان ئۆرگانی حیزبی دێموکراتی کوردستان که له کۆمه‌ڵێک وتار و بابه‌تی سیاسی و هه‌واڵ و هه‌روه‌ها به‌شی ئه‌ده‌ب و هونه‌ر پێک هاتووه، ل...


ناكۆكییە خێڵەكییەكان هەڕەشە لە ئاشتیی كۆمەڵایەتی دەكەن\nشكستێكی تری دۆسێی ئەمنییە\n09:01 - 2022-05-17\nچاودێرانی كاروباری ئەمنی، هۆكاریی سەرهەڵدانی ناكۆكییە خێڵەكییەكان لە وڵات، بۆ لاوازیی یاسا و پاشەكشەكردنی ئەدای حكومی، و نەبوونی ئامرازی بەرپەرچدانەوە دەگێڕنەوە و پێیانوایە، دسەتباڵایی لە وڵاتدا بۆ ئەوانەیە كە هێز و چەكییان لەدەستدایە.\nهۆزەكان هەڵسوكەوتییان بە دابونەریتی چەسپاوی زۆربەی عیراقییەكانەوە كردووە، پەناگەیەكی ئارامیش بوون بۆ لاواز و ستەملێكراوان، بەڵام لەئێستادا هۆزەكان بەهۆی پشتگیریی و پشتیوانی لایەنە سیاسییەكان، بونەتە گەورەترین كێشە كە ڕووبەڕووی دەوڵەت و هاووڵاتیان دەبنەوە. دیاردەی ناكۆكییە خێڵەكییەكانیش لەم ماوەیەی دواییدا بەشێوەیەكی گەورە و بەرچاو بڵاوبوونەتەوە.\nشارەزایانی ئەو بوارە لەڕێی زۆربەی لێدوانەكانیان، باس لە دەركەوتووترین ئەو هۆكارانە دەكەن كە بونەتە مایەی تەشەنەكردن و بڵاوبوونەوەی ناكۆكییە خێڵەكییەكان، ئەو هۆكارانەش بە بۆچوونی ئەوان، خۆیان لە چەكی بێ مۆڵەت و لاوازیی ئەدای حكومیدا دەبیننەوە، وێڕای پشێوی و ئاڵۆزی كە باڵیان بەسەر رەوشی وڵاتدا كێشاوە و بونەتە مایەی ئەوەی خێڵەكان بە ئاسانی بتوانن ببنە خاوەنی چەكی سوك و چەكی قورسیش.\nبەپێی ئەو سەرچاوانە، ناكۆكییەكان یان شەڕی عەشایەری، خەریكە زەنگی مەترسی لێدەدەن، چونكە زۆر جار قوربانییەكانیان خەڵكانی مەدەنین و بونەتە مایەی ئاوارەبوونی دەیان خێزان لە ناوچەكانیان، پاش ئەوەی چەك وەك تاكە زمانی كارپێكراو لەنێوان لایەنە ناكۆكەكان بەكاردەهێنرێت.\nعیراق ساڵانە ژمارەیەكی زۆری ناكۆكییە خێڵەكییەكان و قوربانیانی ئەو ناكۆكیانە تۆماردەكات، بە تایبەت لە باشووری وڵات لە پارێزگاكانی بەسرە و زیقار و میسان و واست، وێڕای خۆرهەڵاتی بەغدا، لەگەڵ ئەمەشدا ئاستی بڵابوونەوەی ئەو ناكۆكیانە زیادی كردووە، لەگەڵ سەرقاڵبوونی دەوڵەت بەتەنگژەی شكستخواردن لە پێكهێنانی حكومەتی نوێ.\nلاوازیی جێبەجێكردنی یاسا و كەمترەخەمی دامەزراوە ئەمنییەكان\nحەمید نەعیم غزی، ئەمینداری گشتی ئەنجومەنی وەزیران دەڵێت، كەموكوڕی لە خزمەتگوزارییەكان و لاوازیی لە جێبەجێكردنی یاسا، و مانەوەی ئەو فەرماندانەی دامەزراوە ئەمنییەكانیان لاوازكردووە، لەگەڵ ورە شكاندن، هۆكاریی كێشەكەن.\nغزی پێیوایە:»دەكرێت كەلێنەكە لەڕێی گۆڕینی پلانە ئەمنییەكان، یان گۆڕینی هەندێك لە فەرماندە ئەمنییەكانەوە پڕبكرێتەوە».\nهێزە تایبەتەكانی سەر بە سوپا بەردەوامن لە جێبەجێكردنی ئۆپەراسیۆنی ئەمنی فراوان لەو پارێزگایانەی زۆرجار ململانێ و ناكۆكی خێڵەكی بەخۆوەدەبینن، لەوانە پارێزگای زیقار ئەمەش دوای رووبەڕووبوونەوەی چەكداریی كە مووشەك و هاوەن و بۆمبیان تێدا بەكارهێنرا، و چەندان ناوچەیان لە پارێزگاكە گرتەوە.\nرووبەڕووبوونەوەكانی زیقار لەدوای سێ هەفتە بوون لە رووبەڕووبوونەوەی هاوشێوە لە بەسرە و میسانی باشووری وڵات، هێزەكانی سوپا لە یەكێك لەو رووبەڕووبوونەوانەدا هێزی زریپۆشیان بەكارهێنا، تا بتوانن بچنە ئەو ناوچەیەی شەڕ و پێكدادانەكانی تێدایە، بۆ مەبەستی راگرتنی شەڕ و پێكدادانەكە كە ژمارەیەك قوربانی لە هەردوولا لێكەوتەوە.\nكێشە كۆمەڵایەتییەكان و كینە و دوورەكی كۆن\nزۆربەی هۆكارەكانی ئەو رووبەڕووبوونەوانە بۆ ئەو كێشە كۆمەڵایەتیانە دەگەڕێنەوە كە وابەستەی كێشەی زەوی كشتوكاڵی و پشكی ئاوی تایبەت بە ئاودان، یان كێشەی ماددی یان تۆڵەی كۆنن. ئەمانەش لە دوایین ناكۆكی خێڵەكیدا بەڕوونی دەردەكەوتن كە هۆكارەكانی پەیوەندیان بە كینە و دووبەرەكی كۆنی دەیان ساڵ لەمەوبەرەوە هەبوو.\nهەوڵەكان بۆ داماڵینی چەكی بێ مۆڵەت\nلیوا خالید ئەلمحنا وتەبێژی وەزارەتی ناوخۆ لە لێدوانێكی رۆژنامەوانیدا رایگەیاند:»وەزارەتی ناوخۆ هەوڵی زۆری خستۆتەگەڕ لە بواری داماڵینی چەكی بێ مۆڵەت، هەروەها لیژنەیەكی باڵا هەیە بەسەرۆكایەتی وەزیری ناوخۆ كە ئەركی ئامادەكردنی پلان و ستراتیژی پەیوەست بە داماڵینی ئەو چەكانە لەئەستۆدەگرێت».\nئەلمحنا لەدرێژەی قسەكانیدا وتی:»پلانی لیژنەكە خۆی لە ئەنجامدانی هەڵمەتی بەردەوامدا دەبینێتەوە، بەتایبەت لەو ناوچانەی ناكۆكی بەخۆوەدەبینن و ئەو چەكانە دەستییان بەسەردا دەگیرێت كە بێ مۆڵەتن، لەماوەی رابردووشدا دەست بەسەر زیاتر لە 7 هەزار پارچە چەكدا گیرا كە لەنێوان چەكی سوك و مامناوەنددا بوون».\nوتەبێژی وەزارەتی ناوخۆ ئاماژەی بە هەوڵەكانی تر كرد كە خۆیان لە «هۆشكاریی و روشنبیركردندا دەبیننەوە لەلایەن دەزگا تایبەتەكانی وەك پۆلیسی كۆمەڵایەتی و بەڕێوەبەرایەتی كاروباری هۆزەكان، سەبارەت بە زۆرێك لە دیاردە ناباوەكانی نێو كۆمەڵگە، لەوانەش (شەڕی عەشایەری)، و ململانێكان و هەڵگرتنی چەكی مەترسیدار، وێڕای هەوڵی دانەبڕاوەی تر لە بواری بەرگرتن لە فراوانبوونی دیاردەی چەكهەڵگرتن، بەجۆرێك كە پرۆسەكانی پێدانی مۆڵەت بەو لایەنانەش كەمكراونەوە كە دەكرێت لەڕێی یاساوە چەكی سوك هەڵبگرن».\nهەڕەشە لەسەر ئاشتی كۆمەڵایەتی دروستدەكەن\nشارەزایانی بواری ئەمنی پێیانوایە»لایەنە پەیوەندیدارەكان بەنیازن كۆمەڵێك رێكار بگرنەبەر كە دەبنە مایەی بەرپەرچدانەوە و بەرگرتن لەو ناكۆكییە خێڵەكییانەی خەریكە دەبنە مایەی هەڕەشە لەسەر ئاسایش و ئاشتی كۆمەڵایەتی، ویڕای هەڕەشەكردن لە شكۆی دەوڵەت، بەو پێیەی ئەوەی روودەدات لە ناكۆكییەكان، بە بەرچاوی میدیا بێ سنورەكانەوەیە، ئەمەش لەكەداركردنی عیراقە لە ژینگە ئیقلیمی و نێودەوڵەتییەكەی، بەو هۆیەی ناكۆكییە خێڵەكییەكان كە رەهەندی كۆمەڵاتیان هەیە، زیان بە سەلامەتی هەڵوێستی كۆمەڵگەی عیراقی دەگەیەنن بەرامبەر بە هاوسەنگییە ئیقلیمی و نێودەوڵەتییەكان و دەبنە مایەی هەژاندنی دەوڵەت».\nئەو شارەزایانە، هێز و شكۆی دامەزراوە ئەمنی و سەربازییەكان، وابەستەی هێز و شكۆ و سەربەخۆیی بڕیاریی سیاسی دەكەن.


كورته فیلمی دۆكیۆمێنتاریی "كاروانی ئازادی" به‌رهه‌م هێنرا\n9/11/2018 - 10:14\nله شه‌ڕی دژ به داعش ده‌كات\nكورته فیلمی دۆكیۆمێنتاریی "كاروانی ئازادی" كه ناوه‌رۆكه‌كه‌ی باسی به‌شداریی پێشمه‌رگه‌كانی "پارتی ئازادیی كوردستان" له شه‌ڕی دژ به داعش ده‌كات و له‌لایه‌ن "محه‌مه‌دساڵح به‌درخان"ی ڕۆژنامه‌نووسه‌وه به‌رهه‌م هاتووه، كۆتایی به‌كاره‌كانی هاتووه.\nئه‌م دۆكیۆمێنتارییه به‌گشتی 12 خوله‌كه و دیمانه و دیداره له‌گه‌ڵ حوسێن یه‌زادان‌په‌نا، سه‌رۆكی پارتی ئازادیی كوردستان و چه‌ند فه‌رمانده و پێشمه‌رگه‌یه‌كی ئه‌و پارته كه به‌شداریی شه‌ڕی دژ به داعشیان كردووه و هه‌فته‌ی ڕابردوو كۆتایی به كاره‌كانی هاتووه و بۆ به‌شداری له فێستیڤاڵی فیلمی نێوده‌وڵه‌تیی (كۆڵن) له ئه‌ڵمانیا نێردراوه.\nمحه‌مه‌دساڵح، به‌درخان ڕۆژنامه‌نووسی ناسراوی باكووری كوردستان وه‌ك ئاماده‌كار و ده‌رهێنه‌ری دیلیۆمێنتاریی "كاروانی ئازادی"یه و ستافی ئه‌م به‌رهه‌مه بریتین له هایدار ده‌میرتاش كه كاری مۆنتاژ و دیزاینی كردووه، لیزه گۆڵ كاری وێنه‌گری و ده‌نگی له ئه‌ستۆ بووه.\nسینه‌ماكارانی كورد خه‌ڵاته‌كانی ئۆسكاری ئه‌فریقیايان به‌ده‌ستهێنا\nفلیمی "میسی به‌غدا" له كورته فیلم بۆ فیلمێكی درێژی سینه‌مایی\nنۆیه‌مین فێستیڤاڵی نێوده‌وڵه‌تی فیلمی "واڕێش" به‌ڕێوه‌ده‌چێت\nمیسیی بەغدا وەک فیلمێکی درێژی سینەمایی بەرهەمدێت


نوێترین وێنه‌ی یاریزانانی یانه‌ی هه‌ولێر له كاتی دوایین مه‌شق و راهێنانه‌كانیان پێش رووبه‌ڕبوونه‌وه‌ی شورته\nخولی نایابی عێۆاق یانه‌ی هه‌ولێر یانه‌ی شورته\nله گه‌ڕی 31ـه‌می خولی نایابی عێراقی، سبه‌ی هه‌ینی هه‌ولێر له شاری به‌غدا ده‌بێته میوانی شورته، یارییه‌كه‌ش كاتژمێر 7:30 خوله‌كی ئێواره به‌ڕێوه‌ده‌چێت، ئه‌م یارییه به‌تاقیكردنه‌وه زه‌حه‌مته‌كه‌ی ئه‌كره‌م سه‌لمانی راهێنه‌ری هه‌ولێر داده‌نرێت.\nهه‌ولێر له یارییه‌كی به‌هێزدا له دژی شورته‌ی خاوه‌نی پێگه‌ی یه‌كه‌می ریزبه‌ندی خوله‌كه یاریی ده‌كات، هه‌رچه‌نده هه‌ولێر له 3 یاریی رابردوو یه‌كسانێك و دوو بردنه‌وه‌ی به‌ده‌ستهێناوه، ئه‌مه‌ش نیشانه‌ی به‌رزبوونه‌وه‌ی ئاستی زه‌ردپۆشه‌كانی هه‌ولێر ده‌رده‌خات له‌سه‌ر ده‌ستی راهێنه‌ره تازه‌كه‌ی، به‌ڵام شورته به‌هێزترین و باشترین ئاستی له‌سه‌رتای خوله‌كه‌وه نیشانداوه، ته‌نها یه‌ك یاریی دۆڕاندووه، تاكه یانه‌یه به ئاستێكی جێگیر ده‌رده‌كه‌وێت، شورته له سێ یاریی رابردوو دۆڕانێك و دوو بردنه‌وه‌ی هه‌یه.\nهه‌ولێر له كۆی 30 یاریی رابردوو 10 یاریی براوه‌بووه و 9 یاریی یه‌كسان بووه و 11 دۆڕانیشی هه‌بووه، 28 گۆڵیشی تۆمار كردووه و به كۆكردنه‌وه‌ی 39 خاڵ له پله‌ی ده‌یه‌می ریزبه‌ندییه‌كه دێت، محه‌مه‌د جه‌فال له زه‌ردپۆشه‌كان به 9 گۆڵ گۆڵكاری یانه‌كه‌یه‌تی.\nشورته، له كۆی 30 یاریی 22 بردنه‌وه‌ی هه‌یه و 7 یه‌كسان و یه‌ك دۆڕانی هه‌یه، 62 گۆڵی كردووه و 14 گۆڵی لێكراوه، شورته به 73 خاڵ له پله‌ی یه‌كه‌می خوله‌مه دێت، عه‌ڵا عه‌بدولزه‌هرا به 25 گۆڵ گۆڵكاری یانه‌كه و خوله‌كه‌شه.\nله‌كۆی 10 یاریی رابردووی نێوانیان هه‌ولێر 3 یاریی بردۆته‌وه و شورته‌ش له 5 یاریی سه‌ركه‌وتنی به‌ده‌ستهێناوه، دوو یاری نێوانیشیان به یه‌كسان بوون ته‌واو بووه، به‌ڵام گه‌وره‌ترین ئه‌نجام له به‌رژه‌وه‌ندی هه‌ولێریه‌كان بووه له وه‌رزی 2012، كاتێك به (5-1) له سه‌وزپۆشه‌كانی به‌غدای بردۆته‌وه، له یاریی یه‌كه‌می ئه‌م وه‌رزه‌ش هه‌ولێر له‌سه‌ر یاریگای خۆی (4-0) به شورته دۆڕا.\n05 پلاتینی له پاریس ده‌ستگیر كرا\n06 به فه‌رمی، شاندێكی یانه‌ی ریال مه‌درید گه‌یشتنه هه‌ولێر


چەند تاوانیک کە بەرامبەر پێستت ئەنجامی دەدەیت و زۆر ناشرینی دەکات - تۆڕی میدیایی خەڵک\nئەمەی خوارەوە چەند تاوانیکە کە خانمان بەرامبەر پێستیان ئەنجامی دەدەن و زۆر ناشرینی دەکات:\n– زیاد لە پێویست کرێم و بەرهەمی جوانکاری بەکاردەهێنیت و هەرچیت بەردەستبکەوێت دەیدەیت لە پێستت، لەکاتێکدا گرنگە کە کۆمەڵێک بەرهەمی دیاریکراوت هەبێت و هەر ئەوە بەکار بهێنیت.\n– لێکەرەوە ماکیاج بەکار ناهێنیت، کە ئەوەش هەڵەیە و بەباشی ماکیاژەکەت لێناکاتەوە.\n– سەرجێگەکەت و بەتایبەتی سەرینەکەت ناشۆیت، ئەوەش زیانی زۆری بۆ پێستت هەیە و پێویستە لانیکەم ٢ هەفتە جارێک بیشۆیت.\n– شەوانە کرێمی شێدارکەرەوەی پێست بەکارناهێنیت و بەبێ ئەوە دەخەویت.\nزانیاری: بۆ گرنگیدان بە پیست و ڕێگری لە ماندووبونی دەتوانیت بەشی ناوەوەی مۆز لێبکەیتەوە و بیدەیت لە ڕوخسارت وەک ماسکیکی سرووشتی.


ئەگەرچی من لەگەڵ رەحمەتی نێوانمان ترشی خۆشنەدەكرد, بەدەگمەن ئەگینا قاوەی یەكدیمان نەدەخواردەوە, بەڵام دوای وەغركردنی بەچەند ساڵێك شەوێ لەشەوان هاتە خەونم‌و دەیگووت:\nمن بەخۆم نازانم چەند ساڵ‌و عەیامە لەكەنگێوە مردووم, ئێسكوپروسكم بوویتە پڕپۆلە‌و ئاوێتەی خاك بۆتەوە شوێنەواری نەماوە..هەتا لەژیاندا بوون لەدەست ئەم خەڵكە سادەو ساكار‌و ساویلكەیەشەوە‌و رۆژ لەبەر دەروێش‌و موربد‌و, لەدەست پڕ‌و پیرە ژنان ئارامم نەبوو, ئەسلەن هەراسانیان لەبەرم بڕی بوو..پیرەژن بەكوتە كوت دەهات خۆی دەخیلی لچكی عەباكەم دەكرد..:\n(یاشێخ بەقوربانی خۆت‌و وجددت بم, كیژەكەم نەفامە, بەنەفامی فێڵیان لێكردووە نەزان بوو, بەنەزانی دەستخەڕۆیان داوە, چاوی دایكی كۆرە بێ پەڕۆیان پێ سۆركردووە. بەقوربانت بم یاشێخ دەستم دامێنت, كارێكی وابكە حەیامان نەچێ, ئەم نهێنیەمان بۆ داپۆشە, ئەگەرنا..؟! بێگومان لەنیوەی شەودابن پیلی دەگرن دەیهێننەوە دەڵێن: فەرموو ماڵی قەلپ سەربەساحێبیەتی.\nبێگومان هەربەم نیوەی شەوە گۆشاوگۆش سەری دەبڕن) ئەمەیان هێشتانەكێ پێیە لەحەوشەیە, پێیەكی دیكەی لەكۆسپەی دەرگا ئاودیو نەكردووە, یەكێكی دیكە لەسەر چنگو ئەژنۆ دەهات خۆی دەهاوێتە بەرپێم دەیگووت:\n(یاشێخ بەقوربانت بم, ئەوە چەند رۆژە (ژن بە ژن) مان كرددوە, كوڕەكەم شەرمنە, لەم بارەیەوە هیچی لێ نازانێ, بۆیە لەشەرمانە بەزاوا نابێت, لەوانەشە داخوا چ خواگیرەك بەستاویەتی, شەرمەزاری كردوین, رەبی خێر‌و خۆشی لە ماڵ منداڵی نەبینێ..بەڵاگێڕت بم یا شێخ بەڵكو بەم پێیە پیرۆز‌و موبارەكەت, پێیەكی لەپشتی بنێی بەڵكو دەبێتەوە). یان بەهەڵەداوان دەهات, خۆی دەهاوێشتە بن دەست‌و پێم,دەناوراوە..! (یاشێخ دەخیلت بم بەفریام كەوە منداڵی نابێت, بەڵكو چارەم بكەی نووشتەیەكم بۆ بنووسە, بەڵكو مێردەكەم پاشگەزبێتەوە وەژنم بەسەردا نەهێنێ).\nپێم دەگووت: خانم ئەم جۆرە نووشتانە بێجگە لەدەست حەق, سەرقەلەمانەی تەڕی گەرەكە..؟!بەچاو دەیگوت باشە..یان هاكا لەهیكەوە بەهێنكە بڕ دەهات. بەچاوی پڕ لەفرمێسك خۆی لەژوورێ دەكوتی دەنووزاوە:-\n(مامە شێخ بەفریام كەوە زێرەكەمان لێ دزراوە, بەچاوی نورانیت لۆم تەماشای كتێب بكە ئەسلەن بەڕێزتان غەیب زانن, خاوەنی كەشف‌و كەرامەتن, چاوباوێنە سەریەكدی دڵنیام دەزانی كێ..؟!زێرەكانمی دزیوە).\nچیبكەم..؟!ناچارم بۆ جێبەجێ كردنی ئیشوكاری سەر لێ شێواوان, وەكو ئەم خانمەی كەزێری لێ دزرابوو, ناچار دەبووم قیڕی سیاه لەماندوبوونی خۆم بكەم بیخەوێنم, دەمخەواند دوعای (دزانە)م لەسەر ناوكی دەنووسی, چونكی (ئەوان) لەترسی ئەو مەرەكەب‌و قەلەم پەندانەی كە دوعاكەی لەسەر ناوكی پێدەنووسم, زەندەقیان لێ دەچێ, زراویان دەرژێ, بۆیە لەترسان خۆیان لەبن ناوكی خاوەنی زێرەكان حەشاردەدەن, بەڵام كاتێ كە دوعاكە لەسەر ناوكی دەنووسم, ئەو مەلعونانە چاشمیش دەبن, چوونكی دوعاكە كاریگەرە, خۆیان لەبەرزەبروزەنگی مەرەكەبی ئەم پاندانە راناگرن, بۆیە ناچار دەبن شێوە‌و روخساری (دز)ەكەم بۆ بەیان دەكەن..ئیدی خانم بروای بەقسەكانم دێ, بێ خۆ گرفاندن درێژ دەبێت..ئەمە تاكو ئێرە هەتا لەژیاندا بووم.\nكەچی ئێستا كێ لەناو گۆڕا وازناهێنن, دێن یەخەگیرم دەبن, وەكو گوناحبار دەپارێنەوە. ئامێز لەكێلەكانم وەردێنن مەپرسە كو دەناورێنەوە بەڵكو مرازیان حاسل بێت, ئای كە ئامێزیان گەرم‌و نەرم‌و بۆن‌و بەرامیان هێندە خۆشە مردوو بە ئاگادێننەوە)..ئیدی وەكو كۆیلە بەچۆكدادێن, زمان بەهوردەگلی سەرگلكۆكەم دادێنن, سەدجار بەردە لوسەكانی سەر گۆڕەكەم ماچ دەكەن, بەلاروومەت‌و سینگ‌و مەمك‌و بەرۆكیان دادێنن..\n(ئای كەبۆنی هەناسە‌و ئارەەقەی نێوان لەلەی مەمكیان بەتام‌و خۆشە, ڤیتامینە بۆ زاخاوی مێشك, دڵ بەدەبووژێنێتەوە).\nچیبكەم..؟خۆزیا لەدەستم هاتبایە دڵی یەكەیەكەیانم شاد‌و شەنگۆل كردبایە..وەلێ هاوار لەخۆم, بریا لەكونەكی تیچاوەكتان لەمن دەبوو, حالم چ حالە..؟!هەنگێ پێدەكەوتن بارم چەند رەنگینە, گاور بەحالم نەبێت, ئێوەش, بەسادە ساكاری خۆتانەوە دێن لەدامێنی گلكۆكەم خۆتان لەخرتۆری وەردەدەن دەنوزێنەوە بەڵكو پەروەردگار لەبەر خاتری دەستو دەستنوێژو هەیبەت‌و شوهرەتی من بتانبەخشێ, لەگوناحەكانتان ببوورێ یان مرازتان بدات, تێماوم, نازانم بۆخۆم بگریێم یان بۆ ئێوە..؟!


وەرگێرانی لە ئینگلیزیەوە: تافان نەجات\nسێپتەمبەری رابردوو رۆشتین بۆ بیزانسۆن (فەرەنسا) بە بانگکردنێک لەلایەن فیستیڤاڵی لۆکس کە داوامان لێکرا هەستین بە کۆنترۆڵکردنی گەشاندنەوەی-کۆن، پارچەیەکی ئازیز بەرهەم هێنرا لە ساڵی 2011 لەفیستیڤاڵی دۆکڤیل لە هامبۆرگ.\n4 ساڵ بەراستی بەسەرماندا تێپەری لەماتەی دەبوو تێبنیی بکەین، تەشەنەکردنی سەرنجراکێشی فۆکوشیما- وا دیارە کە شتەکان بەهیچ شێوەیەک نەگۆراون- بە تەواوەتی پێچەوانەی ئەوە بەکارهێنانی وزەی ناوەکی بەرز بۆوە.\nداواکاریەکانی رابردوومان هەتا ئێستایە، بەتایبەتی لە فەرەنسا، دووەم گەورەترین بەرهەم هێنەری وزەی ناوەکیە لە جیهاندا لە رووی قەبارەوە لە پاش ولایەتی یەگکرتوی ئەمەریکا-یان یەکەم، ئەگەر هاتوو ئەمە بەراوردی بەرهەمێنان بێت بۆ ژمارەی دانیشتوان.\nلەلای ئەوەشەوە، 2015 بەرێکەوتی یادەوەری 70 ساڵی هاویشتنی 2 بۆمبی ناوەکی بۆ سەر هێرۆشیماو ناکازاکی بوو، لەو کاتەی کە حاڵەتی شێرپەنجەی یەکەم پەیوەندیداری راستەوخۆ بوو لەگەڵ تەشەنەکردنی فۆکوشیما کە دیاری کرابوو. سەرارەی ئەمانە هەمووی، حکومەتی ژاپۆنی هێشتا بەرگری لێدەکات و وزەی ناوەکی دژ بە گۆرانی ئاو و هەوا دەکات و54 کارپێکەری کرێکار لەناو وێستگەکانی ناوەکی 17 دەمێنێتەوە.\nلەبەر ئەم هۆیەو هۆکاری زۆری تر، واماندەزانی کە ئەمە گونجاوە بۆ بەخشینی ژیان جارێکی دیکە و هەرەشە هەیە لەسەر سوپاکانمان لەلایەن دروستکراوە تیشکدەرەکان و دانانی لە دەوروبەری فیستیڤاڵی لۆکس- ئەم فیستیڤاڵەش هەمووی دەربارەی رووناکی و زانست و هونەرە.\nسوپاکە بە 150 سەرباز دەژمێدراکە بە دەستی یارمەتی زۆربەی خۆبەخشەکانیان دەدا بە بەکارهێنانی ماددەی جۆری خراپ و کۆکراوە و بەکارهێنانەوەی دوای روودانی رووداوەکە.\nلەکاتی 4 رۆژ لە فیستیڤاڵەکە، و کەسایەتی گەشاوە لامان martially بە قۆناغێکی پاڵنراوی با، سەرەرای پیشاندانی دیمەنێکی زۆر فراوانتر لە شەودا، هەروەها کارلێک کردنی لەگەڵ هەموو یەکێک کە سەردانی ئەم رووداوەی کردوە لە رۆژدا.\nزۆرێک لە دامەزراوەکان هەستان بە ئەنجامدانی کردنی ئەمکارە: لە زانکۆی دی سانتر، کە بانگهێشتی کردین و یارمەتیداین و خۆبەخشی بۆ دابین کردین. نا بۆ غروسی کار، ئەوەی کە پارچەکەی بەرهەمهێنا، وە تیپی بیین ئەوربان ، کە بە هەموو شێوەیەک لە سەرجەم قۆناغەکانی پرۆژەکەدا یارمەتی داین.\nسوپاسی تایبەت لۆرا، دیڤید، کلو، ئیمیلی، جولی،سیلین،ئیلویس،گابرییل، ئەغاتاو هەموو نەتەوەیەک لەلایەن وەرشەی کار و پێشکەش کردنی یارمەتی.\nزۆر سوپاس بۆ وەستانی Nucleaire بیزانسۆن کە لەتەنیشت کارکردن وزۆربەی بەرێوبەرانی چاودێری رووداوی فەرەنسای پێشکەش کردین، ئەم پارچەیە چەند کاتژمێرێکی زۆری خایاندوە بە کاری کۆمەڵی لە باشترین کۆمپانیا.\nوێنەکان گیراوە لەلایەن بایلۆ مارتینیز مونیز\nبەرواری دانان: 7 رۆژ\nکاتی نیماشکردن: 4 رۆژ


مرۆڤى یاخى لە ڕوانگەى (ئەلبێر کامۆ)ەوە … ناودار زیاد – Dengekan\nbyDenegkan\tApril 15, 2020\tGeneral, Opinion\nلە قەڵەمەکەى (کامۆ)وە ئەوەمان بەرچاودەکەوێ مرۆڤى یاخى “ئەو مرۆڤەیە کە دەڵێت نەخێر، بەڵام ئەو ڕەتکردنەوەیەى بە ماناى ئەوە نییە کە حاشا لە هەموو شتێک دەکات”. دەزانێت کە بەڵێ و ئەرێ گووتن مەرجى ژیانى مرۆڤایەتییە، “ئەوە نیهیلیزمى ڕەهایە مرۆڤ ڕێز لە هیچ شتێک نەگرێت، کە سەرەنجام بەرەو توندوتیژى و شێتگیریى و ڕەتکردنەوەى ڕەها و ناعەقڵانییەت و فاشیزم و وێرانکاریى و پێشداوەریى کوێرانە مل دەنێت”. (مارکیز دۆ ساد) نکووڵى لە هەموو شتێک دەکات و، لە شێتخانەى زیندان گیان دەسپێرێت. (ڕۆبسبێر) و (سانت جۆست) و (مارا) لە سەرانى شۆڕشگێڕانى فەڕەنسین (١٧٨٩)، کەچى حکومەتى تیرۆر دادەمەزرێنن، ڕاست و چەپ بڕیارى ملـپەڕاندن و لە مەقصەڵەدان دەردەکەن ، دواجار (مارا) تیرۆر دەکرێت و (ڕۆبسبێر) و (سانت جۆست) لەژێر سێبەرى بەرگریکردن لە بەهاکانى شۆڕشدا کە خۆیان بانگەشەکەر و داکۆکیکارى بوون ملیان دەپەڕێندرێت و لە مەقصەڵە دەدرێن. شۆڕشى بەلشەفیى ڕوسیا (١٩١٧) سەر لە تاکڕەوێتییەوە دەردێنێت. (هیتلەر) پێى وایە سروشى لە یەزدانەوە وەرگرتووە و ڕزگارکەرى جیهانە، کەچى نازیزم بەرهەمدێنێت. پۆزەتیڤیزم عەقڵانییەتى ئەبستراکت و تەکنۆلۆژیا ئامێرگەرایى و سەرمایەداریى تەنها قازانجخوازیى و،،، تاد.\nئایا ئەمەى مرۆڤى یاخى دەیکات بەرەو شۆڕش ئاڕاستە وەرناگرێت؟ یاخیبوون لەوەدا لە شۆڕش جیادەبێتەوە کە شۆڕش دەیەوێت هەموو شتێک ڕابماڵێت. شۆڕش بە دروشمى “هەموو شتێک یان هیچ شتێک” دەستپێدەکات. ئەمەش وا دەکات شۆڕشەکان توندوتیژ و مرۆڤکوژ بن و هەندێکیشیان شاکوژ و خوداکوژ بن، وەکو شۆڕشى فەڕەنسى (١٧٨٩) و شۆڕشى بەلشەفیى ڕوسیا (١٩١٧). هەر بۆیە شۆڕش وەسیلەیەکى پێویستە، بەڵام ئامانجێکى پێویست نییە. کەواتە وێڕاى ڕەهەند و دەرئەنجامەکانى، بەڵام ئەم شۆڕشانە سەرەتاى قۆناغێکى مێژوویی تازەن چونکە هەوڵى داماڵینى پیرۆزییەکانیاندا لەبەر مێژووى هەزاران ساڵەى پێش خۆیان. کاتێکیش دەگات بە نیوەى دووەمى سەدەى بیستەم (کامۆ) وا پێشبینى دەکات کە “تاکگەرایى جێى باوەڕ بگرێتەوە، عەقڵ جێى ئینجیل، سیاسەت جێى ئایین و کڵێسا، زەوى جێى ئاسمان، کار جێى نوێژ، بەدبەختى جێى دۆزەخ و، مرۆڤیش جێى مەسیح”. بەڵام ئەمە بە واتاى ڕەشبینى و نائومێدى نایەت، بەڵکو بەو واتایە دێت ئەم دونیایە دۆزەخە و مرۆڤ پێویستە دژى ئەم دۆزەخە بجەنگێت.\nلێرەوە بایەخ و ئەفسوونى هونەر دەردەکەوێت وەک وەسیلە و کەرەستە و فۆڕمێکى باڵاى ڕووبەڕووبوونەوە و جەنگان. بەو پێیەى داهێنان تڕۆپکى هونەرە، هونەر کە لە داهێناندا بەرجەستە دەبێت جیهان ڕەتدەکاتەوە لەبەر ئەو کەموکورتییانەى تێیدایەتى. لە کاتێکدا وێڕاى گووتە بەناوبانگەکەى (نیتچە) کە دەڵێت “هیچ هونەرێک ناتوانێت تەحەمولى واقیع بکات”، بەڵام هیچ هونەرمەندێکیش نییە بتوانێت داکەوت (واقیع) پشتگوێ بخات، ئەمە لە ڕۆمان و شیعر و شانۆ و پەیکەرتاشیى و هەموو لقەکانى دیکەى هونەردا بەدیدەکرێت. ئەمەش ئەوە پشتڕاست دەکاتەوە کە ڕەندى (فەزیڵەت) لە واقیع جیانابێتەوە، وەک چۆن لەگەڵ داکەوتیش یەکانگیر نابێت. کەواتە ئەوە هونەرمەندە لە توانایدایە بەهاکانى ڕەندى (فەزیلەت) لە باڵاترین فۆڕمى خۆیدا نمایش بکات، چونکە “هونەرمەند بەگوێرەى هزرى خۆى جیهان دەخوڵقـێــنـێـتەوە”. کەواتە ئەوەى شۆڕشەکان نەیانتوانیوە بەرهەمیبێنن هونەر و جوانییە، بۆیە هەموو چالاکى و کردە و هەڵوێستێک، تەنانەت شۆڕشەکانیش پێویستیان بە هونەر و جوانى هەیە، چونکە مرۆڤى یاخى تەنها یەک ڕێساى هەیە، ئەویش “ڕێساى جوانییە”.\nPrevious ده‌سته‌چیله‌یێك شیعری ئه‌رمه‌نی … و : نه‌ژاد عزیز سورمێ\nNext لە کۆتایی تەمەندا ..ئینجا … شیعری : نەوزاد بەندی


دکتۆر خالید خه‌یاتی ده‌رباره‌ی گوته‌کانی ئه‌حمه‌دی‌نه‌ژاد و ڕه‌وشی مافه‌کانی مرۆڤ له ئێران ده‌دوێت\nڕۆژی سێشه‌ممه سه‌رۆکی ئێران مه‌حمود ئه‌حمه‌دی‌نه‌ژاد وتارێـکی به بۆنه‌ی سـاڵیادی هه‌ڵـگیرسـاندنی شه‌ڕی عێراق- ئێران له به‌رده‌م نمایشێـکی سه‌ربازی له تاران پـێشـکه‌ش کرد و تیایدا گوتی هیچ هێزێـک له جێهاندا ناوێرێت هێرش بکاته سه‌رمان چونکه ئێسـتا له هه‌موو کاتێـک زیاتر خاوه‌نی ئه‌زموون و تواناین. به‌ڵام هاوکاتی ئه‌و قسانه‌ی فڕۆکه‌یه‌کی هێزی ئاسـمانی وڵاته‌که‌ی له خوارووی تاران که‌وته خۆارێ و بووه مایه‌ی کوژرانی حه‌وت که‌س.\nله لایه‌کی دیکه‌وه دوو کۆمه‌ڵی مافه‌کانی مرۆڤ داوایان له ئه‌نجومه‌نی گشـتی نه‌ته‌وه یه‌کگرتووه‌کان کردووه نێردراوێـکی تایبه‌ت ڕه‌وانه‌ی ئێران بکات تا لێـکۆڵینه‌وه له‌سه‌ر ئه‌و پـێشـێلکاریـیانه بکات که به‌رامبه‌ر به مافه‌کانی مرۆڤ له‌وێ کراون.\nسه‌باره‌ت به‌م دوو مه‌سه‌له‌یه هاوکارمان موعته‌به‌ر شـیروانی گفتوگۆی له‌گه‌ڵ دکتۆر خالید خه‌یاتی مامۆسـتای زانسته سـیاسیـیه‌کان له زانکۆی لینشۆپـینگ له سوید کردووه. ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیانه‌ی ده‌سته چه‌پ، ماوه‌كه‌ی 12:27 خوله‌كه.


ژمارەی ئەو چەكدارە داعشانەی لەنێو باغۆزدا ماون ئاشكرادەكرێت – تۆڕی میدیایی خەڵک\nژمارەی ئەو چەكدارە داعشانەی لەنێو باغۆزدا ماون ئاشكرادەكرێت\n2019/03/14 - 3:32 PM\nسەرچاوەیەكی عیراقی ڕایدەگەیەنێت، هەموو هێزەكەی داعش لەنێو شارۆچكەی باغۆزی سوریادا بۆ 100 چەكدار كەمبۆتەوە، دوای كورژران و هەڵاتنی دەیان چەكدارییان لەماوەی 48 كاتژمێری ڕابردوو.\nسەرچاوەكە بە ماڵپەڕی (بغداد الیوم)ی ڕاگەیاندووە”هێزە ڕاستەقینەكەی داعش لە باغۆزی سوریا لەئێستادا 100 چەكدار تێناپەڕێنێت، ئەو چەكدارانەش بەپێی زانیارییەكانی ئەوان، خۆیان ڕادەست ناكەن و تا كۆتایی شەڕ دەكەن”.\nبە وتەی سەرچاوەكە”هێزەكانی داعش بەشێوەكی زۆر ڕوویان لە كەمبوونەوە كردووە لە ماوەی 48 كاتژمێری ڕابردوو، ئەمەش بەهۆی كوژران و هەڵاتنی دەیان چەكدارییان، لەدوای بۆردومانی تۆپخانە و فڕۆكەكان كە 30 ئامانجییان لەماوەی چەند ڕۆژی رابردوودا پێكابوو”.\nپێشتر سەرچاوەیەكی عیراقی تر، كوژرانی 10 خۆكوژی داعشی لەنێو باغۆزدا بەهۆی بۆردومانێكی ئاسمانی ڕاگەیاندبوو.\nیە وتەی سەرچاوەكە”فڕۆكەكانی هاوپەیمانی نێودەوڵەتی ماڵێكیان لە نزیك هێزەكانی پێشەوەی سوریای دیموكرات بۆردومان كردبوو لە باغۆزی سوریا و بەو هۆیەوە 10 خۆكوژ كە لەنێو ماڵەكەدا بوون و هەوڵی دانانی بۆسەیان دەدا بۆ ئەو هێزانە، كوژران”.\nسەرچاوەكە پێیوایە، بۆردومانكردنی ماڵەكە دوای دەستنیشانكردنی جموجۆڵێكی نائاسایی بووە لەنێو كەلاوەیەكدا لەلایەن فڕۆكە بێفڕۆكەوانەكان، هێزەكانی سوریای دیموكراتیش زۆر بە خاوی پێشڕەوی دەكەن لە ترسی بۆسە و ئەو مینانەی لەلایەن چەكدارانی داعشەوە چێنراون.\nباغۆزداعشسورياسورياى ديموكراتهاوپەیمانی نێودەوڵەتی دژی داعش\nبەوێنە، ئەو دراوانەی لەدوای 2003وە دەركران و ئێستا كارییان پێناكرێت\nباس لە كاندیدێكی سەربەخۆ دەكات\nسائیرون: فەیاز تاكە كاندیدی وەزارەتی ناوخۆ نییە\nخانەقین بە فەرمی داوای گەڕانەوە پێشمەرگە دەكات


چاوێ ھەڵبێنە … ئامادەکردنی:عەلی حەمەڕەشید بەرزنجی – Dengekan\nbyAli Hamarashid\tFebruary 18, 2020\tGeneral, Literature\nچــاوێ ھەڵبێنە ، چاوێ ھەڵبێنە\nگیانە بە عیشوە بەس خۆت بنوێنە\nئارام لــــــە دڵی عاشق مەسێنە\nتۆ بیو جوانیت جەفــــا مەنوێنە\nوەکو عـاشقان چــــاوێ ھەڵبێنە\nزۆر لە ئێوە گوێتان لەم گۆرانییە بووە کە لە ساڵانی پێشوودا بەدەنگی ھونەرمەند(سەمیرە نادر) لە تەلەفزیۆنی کەرکوک تۆمار کراوەو لە ئێستاشدا ھونەرمەندە لاوەکان دەیڵێنەوە یەکێک لەو ھونەرمەندانە خاتو (ئەمەل سەعید کوردە) یە کە بەشێوەیەکی جوان وتویەتیەوە (چاوێ ھەڵبێنە چاوێ ھەڵبێنە گیانە بە عیشوە چاوێ ھەڵبێنە) کە لەلای زۆر لەوانەمان کە لەسەرەتاوە گوێمان لێی بووە یادگاری و یادەوەری خۆشی لا بەجێھێشتووین، کە بەتاسەوە ئێستاش گوێی لێدەگرین .\nدڵنیام لای ئەوانەش کە بەدەنگی خاتو ئەمەل گوێیان لێی بووە بەھەمان شێوە یادەوەری شیرین و جوانی لا جێھێشتوون،شیعری ئەم گۆرانییەش شاعیرێکە کە لەبەرزنجە لە دایک بووە بەرزنجەییە،ئەویش(ئەحمەد مەزڵوم) ە کە خاوەنی کۆمەڵێک شیعری ناسک و جوانە و لە دیوانێکدا بە ناوی (دیوانی مەزڵوم) (سەید ئەحمەدی شێخ محەمەدی بەنا بەرزنجەیی) لە ساڵی ( ٢٠١٥ )دا چاپی دووەمی کراوە کە مامۆستای کۆچکردوو (ئومێد کاکەڕەش) ئامادەی کردووە و پێداچوونەوەی بۆ کردووە و پێشەکیشی بۆ نوسیوە و (٧٠) شیعری جۆراوجۆری جوان و ناسکی لە خۆ گرتووە .\nمەزڵوم لە ساڵی ١٩١٦ لە شارۆچکەی بەرزجە لە دایک بووە کە لەگەڵ لەدایک بوونیدا دایکی کۆچی دوایی دەکات کە لە لایەن نەنکی واتە دایکی باوکی گەورە دەکرێ و نازی دەدرێتێ.لەتەمەنی شەش ساڵیدا دەچێتە قوتابخانە و دواتر وازی لێدەھێنێ و دەچێتە حوجرە دواتر دێنە سلێمانی لە مزگەوتی (ھەمزە ئاغا)لای مامۆستا(مەلا محەمەدی کوردی) دەست دەکات بەخوێندن و پاشان دەچێتە مزگەوتی (بن تەبەقی ھەرمن) و لای مامۆستا (مەلا ڕەحیمی پەرخی) تا عیلمی ێرف دەخوێنێ و لە دوای ئەوە واز لە خوێندن دەھێنێ.لەتەمەنی ١٤ ساڵیدا دەست دەکات بە کەسابەت و بازگانی کوتاڵ و وردەواڵە فرۆشتن و دەستگێڕی لەگەڵ دۆستێکی بەناوی( شێخ ێاڵح )ی کارژاوی زۆربەی دێھاتەکانی ناوچەی شارەزور و قەرەداغ و بەرزنجە گەڕاون و لەو ماوەیەدا دەستمایەیەکی باشی پێکەوە ناوە و دواکانێکی لەبەرزنجە داناوە،کە دوکانەکەی دەبێتە قەلەندەرخانە و جێگەی پیاوانی رۆشنبیری ئەو سەردەمە و ھاتوچۆی شاعیران و ئەدەبدۆستان و سیاسەتمەداران و گەورە پیاوانی میری کە ئاڵوگۆڕی باسی ئەدەبی و ڕۆژگاریان تێدا کردووە.\nمەزڵوم ھاودەمی شاعیران(موفتی پێنجوێنی و قانع و شێخ سەلام و فەوزی و شێخ نوری شێخ ێاڵح و شێخ جەعفەر حسێن بەرزنجی و مەلا شێخ حەیدەری حاجی مامەند)بووە و شیعریان بۆ یەکتری ناردووە .بەداخەوە مەزڵوم لەتەمەنی ٣٩ ساڵیدا لە ٩/٨/١٩٥٥ دا بەنەخۆشییەکی کتوپڕ کۆچی دوایی کردووە .\nئەوەی کە پێویستە بوترێت کە مەلا محمود کزەڵ ساڵانێکی زۆر دیوانە دەستنوسەکەی لابووە و پاراستوویەتی و لە فەوتان ڕزگاری کردووە ،بەمەبەستی چاپکردنی دیوانەکەش کاک شێخ عومەر کوڕی گەورەی شاعیر دەیدەن بە مامۆستای شاعیر و نوسەری کۆچکردوو ئومێد کاکەڕەش کە دوای ماندوو بوونێکی زۆر بەچاپی دەگەیەنێت.ھەروەھا مامۆستا حسەین عوسمان نێرکزەجاڕی ئەرکی پێداچوونەوەی دیوانەکەی گرتۆتە ئەستۆ.نابێت ئەوەش لە یاد بکرێت کە (نیعمەت خان) خێزانی کاک شێخ عومەر کە دەکاتە بوکی مەزڵومی شاعیر ھاندەر و ھاوکارێکی زۆر باش بووە بۆ ئەوەی کە دیوانی مەزڵوم کۆبکرێتەوە و بەو شێوەیە چاپ بکرێت.\nدوای ئەوەی کە بڕیارم دا دەربارەی ئەم شیعرە جوان و ناسکە بنوسم سەردانی ماڵی کاک شێخ عومەری کوڕی گەورەی مەزڵومی شاعیرم کرد تا لەنزیکەوە گفتوگۆ یان لەگەڵدا بکەم ،مایەی خۆشحاڵیم بوو کە لەو دیدارەدا لەگەڵ ھاوڕێی منداڵیم (عبدالقادری شێخ سەعید) کە دەکاتە برازای شاعیر لەماڵی شیخ عومەر ھەم دیوانە دەستنوسەکەی شاعیرمان بینی و ئاشنا بووین بەچیرۆکی دۆزینەوەی و ئامادەکارییەکان بۆ چاپکردنی،لە کەشێکی خۆشی پڕ لە شیعر و بەسەرھاتە شیرینەکان و یادەوەرییە جوانەکاندا باسی چۆنیەتی شیعری (چاوێ ھەڵبێنە) شمان کرد کە چۆن لەسەرەتادا بەدەنگی ھونەرمەند (سەمیرە نادر) وتراوە و ناوی شاعیرەکەیان نەنوسیوە لەو کاتەدا ئەوسا کاک شێخ عومەر خۆی گەیاندووەتە لایان و ئەوانیش ناوەکەیان بە دروستی لەسەر شیعری گۆرانییەکە نوسیوە.\nبۆ ئەم مەبەستەش پەیوەندیم کرد بە ھونەرمەند(ئەنوەر قەرەداغی) یەوە بۆ ئاواز و ئامادەکردنی ئەم گۆرانییە،پێی ڕاگەیاندم کە ئاوازەکەی ھی ھونەرمەند(حسەین قەرەداغی )یە ناسراو بە (حسەین جمبش)،مامۆستا ئەنوەر خۆیشی مۆسیقاکەی بۆ ئامادەی کردووە.بۆیە حەزمکرد لێرەدا لەگەڵ ئەو زانیارییانەدا تەواوی شیعرەکە بڵاوبکەمەوە ،کە لە لاپەڕە(٢١ و ٢٢) ی دیوانەکەیدایە.ھیوادارین کە جارێکی تر لەبەرگێکی جوانتر دا چاپ بکرێتەوە و ھەموو ئەو شیعرانەی کە لەم چاپەدا دانەنراون بەھەر ھۆیەک بێت لە چاپی نوێی دیوانەکەدا دابنرێن.\nچاوێ ھەڵبێنە ، چاوێ ھەڵبێنە\nئارام لـــــە دڵی عاشق مەسێنە\nوەکو عاشقان چــــاوێ ھەڵبێنە\nبەچینی زوڵف و پەرچەمی زەردت\nبەورشە و پرشەی گۆنای بێگەردت\nبەلەھجەی خۆش و شیرینی فەردت\nھـەر من موبتەلام بە داوی دەردت\nســـا بە نەزاکەت چاوێ ھەڵبێنە\nعــــــاشقم سەبرم زۆر لا گرانە\nڕاستە (دڵداری پەنھانی)جـــوانە\nدڵدار شــەرمن بێ زۆر بێ ویجدانە\nلە کوێ ڕووپۆشین پیشـەی جوانانە؟\nســەرپۆش فڕێدە و چاوێ ھەڵبێنە\nبۆ خـــــۆت ئەزانی گرفتاری تۆم\nکردەوەی تۆیە زامانی بەســـــۆم\nبۆ تۆ دێوانە و دیل و ڕەنجـــەڕۆم\nخۆشم نـــازانم ڕووە و کوێ بڕۆم\nبۆ منی ھەژار چـــــاوێ ھەڵبێنە\nئەزانم نـــــەرم و ناسک و تەڕی\nبەخشڵی جــوانی پۆشتە و بەفەڕی\nڕەنگینی دەڵێی گـــوڵە شەستپەڕی\nپێم ناڵێی بۆچی لێمان بەشـــەڕی\nیا جوابێ بدە یان چــــاوھەڵبێنە\nبــــۆ خۆم فامانم ئەبێ بە ئێشم\nئەبێ بــە نەشتەر دڵەی پڕ ئێشم\nئەبێ بە ئــــازار دەروونی ڕێشم\nھەتا کەی سزا و ناســۆر بکێشم\nبۆ دەوای دەردەم چـــاوێ ھەڵبێنە\nسودم لە دیوانی مەزڵوم (سەید ئەحمەدی شێخ محەمەدی بەنا بەرزنجەیی) وەرگرتووە ،چاپی دووەم/ساڵی ٢٠١٥ ئامادە و پێداچوونەوە و پێشەکی /ئومێد کاکەڕەش و سودیشم لە گێڕانەوەکانی کاک شێخ عومەری کوڕی گەورەی شاعیر وەرگرتووە.\nPrevious تۆم لە خۆمدا ونکردووە … زانا سامان\nNext وریایی خه‌ڵكی به‌ش مه‌ینه‌ت و بازرگانی سیاسی … عیماد عه‌لی


ئۆجالان هەڵوێستی خۆی لەسەر هەڵبژاردنی ئەستەنبوڵ ئاشکراکرد\n342 جار بینراوە 21/6/2019 08:27 PM\nعەبدوڵا ئۆجالان، ڕێبەری پەکەکە، لەسەر دووبارە ئەنجامدانەوەی هەڵبژاردنی شارەوانی لە شاری ئەستەنبوڵی تورکیا، کە بڕیارە ٢٣ی ئەم مانگە ئەنجامبدرێت، هەڵوێستی خۆی ئاشکراکردووە و دەڵێت: ڕێککەوتنی دیموکراتیی و سیاسەتی ئازاد، ڕاستترین ڕێگاچارەیە و پێویستە هەدەپە ڕێگای خۆی بپارێزێت.\nلە ڕێککەوتی ۱۸ی حوزەیرانی ئەم ساڵدا، پارێزەرانی ئۆفیسی یاسایی سەدە، سەردانی دورگەی ئیمرالیان کرد بوو و چاویان بە عەبدوڵا ئۆجالان، ڕێبەری پەکەکە کەوتبوو، بەیانی ئەمڕۆ پارێزەران سەبارەت بە سەردانەکە و ناوەڕۆکی چاوپێکەوتنەکە بەڕاگەیەندراوێک زانیاریان بۆ ڕا یگشتی ئاشکرا کردووە و تەواوی پەیامەکەی ئۆجالانیان بڵاو کردەوە.\nتەواوی ڕاگەیەندراوی پارێزەران و پەیامەکەی ئۆجالان:\n"لە ڕێککەوتی ۱۸ی حوزەیرانی ۲۰۱۹دا، لە گرتووخانەی ئیمرالی لەگەڵ بریگرتەکەمان بەڕێز عەبدوڵا ئۆجالان، دیدار و چاوپێکەوتنمان ئەنجامدا، بەڕێز ئۆجالان لەم دیدارەشدا وەک دیدار و چاوپێکەوتنەکانی ڕابردوو، زۆر مژار و بابەتی هەڵسەنگاند و لە بارەیانەوە دید و بۆچوونی خۆی دەربڕیی، پەیوەست بەوەش بە چڕی ڕاوەستەی کرد لە سەر مژارەکانی وەک: (مانگرتن لە خواردن، پەیوەندیەکانی نێوان کورد و تورک، کلتور، کەسایەتی و مێژووی کورد، دۆخ و گەنگەشە لە سوریا و باکوری سوریا، هەل و دەرفەتی ڕێبازەکانی سیاسەتی دیموکراتیی-ڕێککەوتنی دیموکراتیی، سیاسەتی ڕۆژانە و گەنگەشە و ڕووداوەکانی تورکیا) و بەفراوانی هەڵسەنگاندنی بۆ کردن".\n"بەڕێز ئۆجالان هاوکات دەربارەی دۆخی ڕۆژانە و گەنگەشەکان دەقێکی نووسیوەتەوە و خوازیار بوو ئەو دەقە و ناوەڕۆکی دیدارەکەمان، سەرەتا بگەیەندرێتە هەدەپە و قسەوباسی لە سەر بکرێت، چونکە پەیامەکە بەر لە هەر کەس و لایەک هەدەپەی بە موخاتەب گرتووە، لە سەر ئەو بنەمایەش ئێمە (پارێزەرانی بیرۆی یاسایی سەدە) یەپام و ناوەڕۆکی دیدار و چاوپێکەوتنەمان گەیاندە هەدەپە و پێکەوە گفتوگۆمان لە سەر کرد و پێکەوە بڕیارمان دا، تا لە ۲۱ی حوزەیران واتە ئەمڕۆ هەینی هەمان پەیام و ناوەڕۆکی دیدرامان لە ئیمرالی بۆ ڕای گشتییش بڵاو بکەینەوە، پەیوەست بەمەش بەتایبەتی جەخت دەکەینەوە؛ پەیام و ناوڕۆکی دیدارەکە بێجگە لەگەڵ موخاتەبانێکە، کە ئاڕاستەیان کراوە، نەگەیندراوەتە هیچ کەس و لایەکی دیکە و گفتوگۆی لە بارەوە نەکراوە".\n"کاتێک ئێمە سەرقاڵی پلانسازی و ئامادەکاری بووین بۆ دیدارەکەمان، لە میدیاکانەوە زانیمان، کە کەسێک بەناوی عەلی کەمال ئۆزجان بانگەشەی کردووە؛ ئێوارەی ڕۆژی ٥ شەممە هەوڵی داوە پەیوەندی بە پارێزەرانی بیرۆی یاسایی سەدە-وە بکات و وتویەتی، گوایا چووەتە ئیمرالی و دیداری ئەنجام داوە، زانیاری لە بەردەستی ئێمەدا نەبوو تا بیسەلمێنێت کەسێک کە پارێزەر نەبێت سەردانی ئیمرالی بکات، لە ڕێککەوتی ۲ ئایار بە دواوە، لە هەموو دیدارەکاندا ئێمە پەیامی بریگرتەکەمان سەرەتا گەیاندوەتە موخەتەبەکان و پاشان بۆ ڕای گشتیی بڵاومان کردووەتەوە، باشیش ئاگارادری پێگە و بارستایی بریگرتەکەمانین لە نێو کۆمەڵگە و سیاستدا، بۆیە لە لێدوانەکانماندا هەوڵدەدەین بە وریای و بەرپرسیارانە زانیاری و پەیامەکان بگەیەنین، لەو کاتەشەوە هەر کەس و لایەنێک ویستبێتێ سەبارەت بە بریگرتەکەمان لێمان نزیک بێتەوە و بکەوێتە پەیوەندییەوە، ئێمەش بەناچاری بەوریایی و بەرپرسیاریەتییەوە هەڵسوکەوتی لەگەڵ بکەین و لێی نزیک ببینەوە، بەتایبەتی لە بارەی ئەنجامدانی دیدارێکی کە ئۆزجان بانگەشەی بۆ دەکات و شێوازی بڵاوکردنەوەی بۆ ڕای گشتیی و دەستەواژەگەلێک، کە بەکاری هێناون تەنها پەیوەندی بە خۆیەوە هەیە و تا لەگەڵ بریگرتەکەمان دیدار ئەنجام نەدەین، ناتوانیین ئەرێی بکەین و وەڵامی بدەینەوە".\n"دەقێک، کە بەڕێز ئۆجالان لە میانی دیدارەکەماندا نووسیویەتی لە بەشێکی لێدوانەکەماندا بۆ ڕای گشتی ڕادەگەیەنین، بەڕێز ئۆجالان وتی: "ناوەڕۆکی دەقەکەی لە شێوازی کتێبە و لە چوارچێوەیدا دید و بۆچوون و پێشنیارەکانی خۆی خستووەتە ڕوو. جەختی کردووە بۆ چارەسەری پەیامی بەرفراوانی هەبن و ئەوەش ئەو ناوی (هیوا)ی لێناوە، جارێکی دیکە سەرنجی خستەسەر زەمینەی دژایەتیکردن کە لە دیدارەکانی پێشوودا باسی لێوە کردبوو و وتی؛ دەبێت هێڵی سێهەمین بپارێزرێت، بەڕێز ئۆجالان جەختی کردووە؛ دەبێت هیچ دوودڵیەک لە بارەی (ڕێککەوتنی دیموکراتیی)ـەوە نەبێت، دەبێت هەدەپە هێڵی سێهەمین بۆ خۆی بە بنەما بگرێت و ئەوەش بپارێزت، وتیشی؛ ئەو ڕەوشی دوودڵیی و دووفاقییە لە سەرەتای دامەزراندنی کۆماری تورکیاوە هەیە، لە هەلومەرجێکی وەهادا ئافڕاندن و بەڕێوەبردنی ڕێککەوتنی دیموکراسیی و هەدەپە کە وەک پارتێک لە سەر بنەمای هێڵی سێهەمین دامەزاوە، کارێکی مەترسیدار و بوێرانەیە و وەک کاتالیزۆرێکی سیاسەتی چارەسەرییە، کە دانووستانی دیموکراتی بخوڵقێنت و بانگهێشتێکە بۆ دیموکراتیبوونی سەرجەم ڕێکخستنە سیاسییەکان.\nداڤووس.. سەرۆكی هەرێم لەگەڵ وەزیری دەرەوەی توركیا كۆبوویەوە


کوردیپێدیا - لە رۆژئاوای موسڵ 10 منداڵی کوردی ئێزدی رزگارکران\n📊 لە رۆژئاوای موسڵ 10 منداڵی کوردی ئێزدی رزگارکران | پۆل: ئامار و راپرسی | زمانی بابەت: 🏳 کوردیی ناوەڕاست\nلە رۆژئاوای موسڵ 10 منداڵی کوردی ئێزدی رزگارکران\nبەرپرسی نووسینگەی رزگارکردنی کوردانی ئێزدینووسینگەی رزگارکردنی کوردانی ئێزدی سەر بە حکومەتی هەرێمی کودرستانحکومەتی هەرێمی کودرستان راگەیاند، 10 منداڵی دیکەی کوردی ئێزدی لە مووسڵمووسڵ رزگارکراون. حوسێن کورۆ، بەرپرسی نووسینگەی رزگارکردنی کوردانی ئێزدی سەر بە حکومەتی هەرێمی کودرستان، بە تۆڕی میدیایی رووداوی راگەیاند ئەو 10 منداڵە کوردە ئێزدییانە بەهاوئاهەنگی لەگەڵ هێزە عێراقییەکان لە رۆژئاوای مووسڵ رزگارکراون. منداڵەکان تەمەنیان لەنێوان 4 بۆ 15 ساڵاندایە و لە رێگای گەڕانەوەیانن بۆ نێو کەسوکاریان لە شاری دهۆکدهۆک. دوای ئەوەی داعش هێرشیکردە سەر شنگال و دەوروبەری، زیاتر لە شەش هەزار کوردی ئێزدی کەوتنە دەستی چەکدارانی داعش و تاوەکو ئێستاش سێ هەزار و 30 کەس رزگارکراون و هێشتا چارەنووسی زیاتر لە سێ هەزار کەسی دیکە نادیارە. ئەمە لە کاتێکدایە کە لەماوەی دووهەفتەی رابردوو و لەگەڵ دەستپێکردنی ئۆپەراسیۆنی کۆنترۆڵکردنەوەی رەققە و کۆنترۆڵکردنەوەی چەند ناوچەیەکی دەوروبەری، ژمارەی رزگاربووانی کوردانی ئێزدی زیادیکردووە و تا ئێستاش 20 کەس رزگارکراون.\n#نووسینگەی رزگارکردنی کوردانی ئێزدی | #حکومەتی هەرێمی کودرستان | #مووسڵ | #دهۆک |\n➕ ئەم بابەتە لەلایەن: (ئەڤین ئیبراهیم فەتاح)ەوە لە: Jun 29 2017 10:02PM تۆمارکراوە\n✍ ئەم بابەتە بۆ دواجار لەلایەن: (ئەڤین ئیبراهیم فەتاح)ەوە لە: Jun 29 2017 10:23PM باشترکراوە


دوژمن هێڵی سوورمان ببەزێنێت، لەناوی دەبەین - Mehr News Agency\n25 sermawezê 2019 - 19:59\nNews Code 29525\nبە ڕاپۆرتی ئاژانسی هەواڵی مێهر، سەرلەشکەر حسێن سەلامی فەرماندەی گشتی سوپا دوانیوەڕۆی ئەمڕۆ دووشەممە لە نێو کۆمەڵانی گەورە لە پاڵپشتی لە توان و ئاسایشی وڵات کە لە گۆڕەپانی ئینقلابی تاران بەڕێوە چوو، وتی: کۆبوونەوەی ئەمڕۆ دوا گوللە لە سیاسەتەکانی گەورەترین دوژمنی مێژووی مرۆڤایەتییە.\nوتیشی: ئێوە لە ڕووداوی ئیمام حسێن لە کەربەلا دەرستان وەرگرت. هەمیشە ئارەزووتان دەکرد کە خۆزگە لە سەردەمە سەختەکانی ئیسلام بووایەن و لە ئیمام بەرگریتان بکردایە و ئەمڕۆ ئەو کارەتان ئەنجام دا. جیهان وەکوو ئێوەی هەرگیز نەدیوە و پێدەچێت هەرگیز نەیشیبینێت. نەتەوەی ئازیزی ئێران، باوەڕ بکەن ئێمە لە شەڕی جیهانیداین. ئێستاکە لە ئەم چرکەدا خەریکی شکست دانی زلهێزەکانن.\nناوبراو هەروەها بە ئیسرائیلی وت: بە زایۆنییەکان دەڵێم چاوەڕوانی ئەمریکا نەبن. ئەو هەمیشە دێر دێت وشیار بن پاش ئەوەی کە لەناو چوون دێت و ئەو کاتە ئیدی درەنگە.\nسەلامی لە درێژەدا جەختی کرد: دوژمنانی ئێمە شکستیان هێناوە. بڕواننە رێبەرەکانیان خەمۆک بوون، بێ هیوا بوون، سیس بوون. ئێمە لە هەموو شوێنێک شوێنیان دەگرین و پێیان دەڵێین ئێمە هیچ جووڵەیەک بێ وەڵام و بەێ تۆڵە ناهێڵینەوە، ئێمە حەسێبی خۆمان لە گەڵ هەمووان پاک دەکەین و چاوەروان بن ئەو ڕۆژە و چۆنایەتییەکەی ئێمە دیاریی دەکەین.\nفەرماندەی گشتی سوپا جەختی کرد: من دیسان بە دوژمنان دەڵێم، بەئەمریکا بە بریتانیا و بە ئیسرائیل و ئالی سعوود، ئێوە ئێمە دەناسن، وشیار بن کە لە هێڵی سووری ئێمە نەپەڕنەوە، کە لە ئەو حاڵەتە لەناوتان دەبەین.


سەربازانی عێراق سڵاوی سەربازی ده‌كه‌ن بۆ قوربانیانی ڤایرۆسی کۆرۆنای نوێ لە میانه‌ی ساتێکی هاوخەمیدا لە 7 نیسان لە سەرتاسەری عێراقدا. [خاوەنی وێنە: وەزارەتی بەرگری عێراق]\nئێوارەی سێشەممە (7 نیسان) ساتێکی هاوخەمی لە عێراق ئەنجامدرا بۆ دەربڕینی پشتیوانی لە قوربانیانی ڤایرۆسی کۆرۆنای نوێ (كۆڤید-19) و خێزانەکانیان و ئەوانەی لە ریزی پێشەوەی بەرگریکردنن.\nسروودی نیشتمانیی عێراقی بە دەنگی بەرز لە بڵنگۆکانەوە لە سەرتاسەری وڵاتەکەدا لێدران و له‌لایه‌ن هه‌موو تەلەفزیۆنه ناوخۆییه‌كانه‌وه رۆژی سێشەممه، کاتژمێر 9 ئێواره بەکاتی ناوخۆ، پەخشکرا، لەکاتێکدا زەنگی فریاگوزاری دەبیسترا.\nئەو چالاکییە لەلایەن کۆمسیۆنی باڵای تەندروستی و ژینگەی عێراقه‌وه رێکخرابوو، لەدوای ئەنجامدانی کۆبوونەوەیەک بە سەرپەرشتی عادل عەبدولمەهدی.\nئه‌ندامانی هێزه ئەمنییه‌كان لە بنکەكانیان سڵاوی سەربازییان کرد وەک یادکردنەوەی هەموو ئەوانەی لە سەرانسەری جیهاندا بە ڤایرۆسەکە گیانیان لەدەستداوە یان تووشبوون.\nتیمێکی تەندروستی عێراق لە پارێزگای واست سەردانی خەڵك دەکەن لە ماڵەکانیاندا بۆ ئەنجامدانی پشکنین بۆ ڤایرۆسی کۆرۆنای نوێ لە 6 نیسان. [خاوەنی وێنە: وەزارەتی بەرگری عێراق]\nدانیشتوانی عێراق لە سەربان و به‌له‌کۆنەکانیانەوە چەپڵەیان لێدا دوای وتنەوەی سروودی نیشتمانیی عێراق، بە راوەشاندنی ئاڵای عێراق وەک پیشاندانی سوپاسگوزاریی خۆیان لە هەوڵەکانی کارمەندانی تەندروستی و ئەمنی کە بەرگریدەکەن لەپێناو رێگریکردندا لە بڵاوبوونەوەی ڤایرۆسەکە.\n"خودا گەورەیە" و نزا لە بڵندگۆکانەوە دەبیسترا بۆ چاکبوونەوەی نەخۆشەکان و کۆتاییهاتن بە ڤایرۆسەکە.\nئەمەش دوای ئەوە دێت کە عێراق سێشەممە 91 كەیسی نوێی تووشبوون و کەیسێکی گیانلەدەستدانی تۆمارکرد و کۆی گشتی تووشبوانی گەیاندە 1,122 و گیانلەدەستدانی سه‌رجه‌می 65 كه‌س.\nجێگری وەزیری تەندروستی عێراق، جاسم فەلاحی چوارشەممە بە دیارونای وت ئاڵەنگاریی پەتاکە "سەختە" و "هیچ سیستمێکی تەندروستی، چەنده پێشکەوتووش بێت، توانای رووبەڕووبوونەوەی نییە".\nوتی: "هەر لەبەر ئەوەیە، بەو رێوشوێنانەی بۆ رێگریکردن گرتوماننەتەبەر، هەوڵده‌ده‌ین بۆ هێشتنەوەی دۆخەکە لەژێر کۆنتڕۆڵدا."\nرێوشوێنەکانی رێگریکردن کاریگەرن\nفەلاحی وتی: "ئێمە یەکێک بووین لە یەکەمین ئەو وڵاتانەی پلانی رێگریکردنمان دانا کاتێک ڤایرۆسەکە بڵاوبووه‌وە، رێوشوێنەکانیشمان کاریگەر و بێوێنە بوون."\nوتی: "سنوورەکانمان داخست، گەشتەکانمان راگرت، تەواوی گەشتیارانمان کەرەنتینه کرد و پشکنینمان بۆ ئەو کەسانە ئەنجامدا کە لە دەرەوە گەڕانەوە، هەروەها بە سەپاندنی رێوشوێنی تووندی وەك قەدەغەی هاتوچۆ و رێگریکردن لە کۆبوونەوەکان بۆ کەمکردنەوەی تووشبوون."\nوتی لەگەڵ ئەو رێوشوێنانەشدا، "کارمەندانی پزیشکی و پەرستارەکانمان هەوڵەکانیان خستۆته‌گه‌ڕ بۆ به‌هاناوه‌چوونی هه‌موو کەیسه گومانلێكراوه‌كان بە تووشبوون و پشکنینی پێویستیان بۆ ئەنجامده‌ده‌ن، لەگەڵ رێکخستنی هەڵمەته‌كانی پشکنین و هۆشیارکردنەوەی هاوڵاتیان لە ماڵەکانیاندا".\nوتیشی تەواوی ئەو تووشبوانەی پشتڕاستکراونەتەوە لەژێر چاودێریی چڕی پزیشکیدان. "هه‌رچی ئامێری هەناسەدان و سییه‌كانیشه له‌گه‌ڵ تاقیگه‌كانی پشکنین، وەزارەتەکەمان لەهەوڵدایە بۆ دابینکردنی ئەو پێداویستی و ئامێرە پزیشکییانە".\nهه‌روه‌ها وتی: "زۆربەی ئەو پێداویستییانەی بۆ رووبەڕووبوونەوەی پەتاکە و پاراستنی کارمەندان لە مەترسی تووشبوون پێویستن، دابینکراون."\nفەلاحی سوپاسگوزاری خۆی ده‌ربڕی بۆ پیشاندانی هاوخه‌می له‌لایه‌ن عێراقییه‌كانه‌وه لە چالاکییەکەی سێشەممەدا و وتی: "پزیشک و په‌رستیاران لە عێراق و جیهان ئەمڕۆ بە هەوڵەکانیان شانبەشانی کارمەندانی ئەمنی و تیمە خۆبەخشەکان، لە هێڵی پێشەوەی بەرگریدان لە دژی ڤایرۆسەکە."\nوتی: "هەروەها سوپاسی هاوڵاتیان دەکەین بە پابەندبوونیان بە رێوشوێنەکانی قەدەغەی هاتوچۆ و جێبەجێکردنی رێنماییەکانی خۆپارێزی و رێگریکردن."


دۆسییەى بازرگانەكانى نەوت لە گەڵ داعش بە كوێ گەیشت؟؟؟\nچەند مانگێك لەمەوبەر دەنگۆى ئەوە بڵاو بۆوە كە چەند بەرپرسێك بازرگانى نەوتیان لەگەڵ داعشدا ئەنجامداوە ٍ . دەنگوباسەكە گەرموو گوڕیەكى زۆرى پێوە دیار بو , ژمارەیەكى زۆر لە ڕۆشنبیران و نوسەورو رٍِێكخراوەكانى كۆمەڵگاى مەدەنى هاتنە دەنگ و داواى گرتن و سزادانى ئەو تاوانبارانەیان ئەكرد . بەڕاستى هاوڵاتیان بەگشتى زۆر نیگەران بون لە بڵاو بونەوەى ئەو خەبەرو باسەنە.\nلە ڕاستیدا هەر كەس و لایەنێك ئەو كارەیان كردبێ دەچێتە بابى تاوان و خیانەتى نیشتمانییەوە . بەڕاستى كارێكى زۆر نەشیاوە لە كاتێكدا هێزى پێشمەرگە لە بەرەكانى شەڕدا لەگەڵ داعشدا ئەجەنگن و بە دوو مانگیش جاریك موچە وەرگرن و رَۆژانەش تەرمى شەهید و بریندارەكان لە بەرەكانى شەڕدا ئەهێنرانەوە , ئا لەو كاتەدا كەسێك حەق بە خۆى بدا بازگانى نەوت لەگەڵ ئەو داعشدا بكات كە ڕۆژانە پێشمەرگەیان شەهید ئەكردٍ, ئەبى ئەوانە چۆن كەسێك بن؟؟؟.\nدوای بڵاو بونەوەى دەنگۆى ئەو كارە قێزە ونە سەرۆكایەتى هەرێم و پەڕلەمان و ئەنجومەنى وەزیران و وەزارەتى پێشمەرگە هاتنە دەنگ و داویان كرد بە دواداچون بۆ ئەو كەیسە بكەن و تاوانباران بگرن و بیاندەنا دادگا بۆ ئەوەى بە سزاى خۆیان بگەیەنن. لە ڕاستیدا هەر لە سەرەتاوە بۆچونەكان وابوو كە ئەو كارە بەرپرسى باڵاى لە پشتەوەیەو هەر كەس و لایەنێكى تریش ئەو كارەى كردبێ ,بەرپرسى لە پشتەوە بوەو ئەگوترا لەم كاتى شەڕەدا كەسانى ئاسایی ناتوانن كارى لەو جۆرە بكەن .\nدواجار دەنگو باسەكە وا بڵاو كرایەوە گوایە 13 كەس لەسەر ئەو كەیسە گیراون و دراونە دادگا بۆ لێپرسینەوە . بەڵام زیاتر لە 3 مانگ زیاترە ئەم قسەیە كراوەو تا ئێستا هیچ دەنگو باسێكمان بەرگوى نەوكەوت و هیچ بڕیارێكیش لە هیچ دادگایەكەوە دەر نەچوە سەبارەت بە چارەنوسى ئەو 13 كەسەى لە سەر كەیسى بازرگانى كردن بە نەوتەوە گیراون .ٍ ئەوەى ڕاستى بێت هەر لە سەرەتاوە زوربەى بۆچونەكان لەسەر ئەوە كۆك بون كە ئەم كەیسە بەرپرسى گەورەى لە پشتەوەیەو نایانەوێت ئاشكراى بكەن و هەوڵى دیزە بەدەرخۆنەكردنى ئەدەن . ئێستا قسە لەسەر ئەوەیە چەند كەسێك گیراون و پێ ئەچێت بەشێكیان شۆفێرى ئەو تانكەرانەبن كە نەوتەكەیان گواستۆتەوە , بەڵام ئایا ئەمانە خۆیان ئەم كارەیان كردوەو كەسیان لەگەل َ شەریك نییە ؟؟؟ مەعقول نییە تانكەرێكى گەورەى نەوت بەناو پێشمەرگەدا بچیتە سنورى داعش و نەوت باركاو بگەڕێتەوەو كەس ئاگاى لێنەبێت ؟؟؟ .\nهێشتنەوەى ئەو كایسە ٍ ئابڕو بەرانەیە , بە دوور نازانرێت كە بەرپرسى زۆر گەورەى لە پشتەوە نەبێـت . بۆیە بە ئەنقەست لێكۆڵینەوەكە دوا ئەخەن بۆ ئەوەى ماوەیەكى زۆرى بەسەردا تێپەڕێت و لە بیر هاوڵاتیان بچیتەوە . بۆیە كاتى ئەوە هاتوە جارێكى تر لە لایەن ڕۆشنبیران و رٍێكخراوەكانى كۆمەڵگەى مەدەنییەوە داواكارى بەرز بكرێتەوە بۆ ئاشكرا كردنى تاوانباران و سزادانیان .\nكاتى ئەوە هاتوە پەڕلەمانى كوردستان بەگەرمى داواى لێكۆڵینەوەو ئاشكراكردنى بكەرى ئەو تاوانە خیانەت كاریە بكات . بێدەنگى لە تاوانێكى لەو جۆرە چ لە لایەن هاولاِتیان و چ لە لایەن پەڕلەمانى كوردستان و بەرپرسانى باڵاى ئەم هەرێمە , خۆى لە خۆیدا تاوانیكى ترە . بۆیە هەموو ئەو كەس و لایەنانەى كە هۆكارى دواخستنى لێكۆڵنەوەن لەو كەیسە یان بە جۆرێك لە جۆرەكان ئەیانەوێت كەیسەكە لە بیر هاوڵاتیان بەرنەوە كارێكى نەخوازراوەو هاوڵاتیان سورن لەسەر ئەوەى كە ئەو كەس و لایەنانە بۆ ڕاى گشتى ئاشكرا بكرێن .ٍ\nلە كاتى نوسینى ئەم ڕاپۆرتەدا پەیوەندیم بە ئەندامێكى پەڕلەمانەوە كردو پرسیارم لێكرد لێپرسینەوە لەو كەیسە بە كوێ گەیشت ؟؟. لە وەڵاما وتى ئاخر كێشەكانى ئیمە ئەوەیە لە كاتێكدا بەدواداچون بۆ كەیسێك ئەكەین ئەنجاممان دەست ناكەوێت . لە وەڵامى ئەو ئەندام پەڕلەمانە ئەو ڕاستییەم بۆ دەركەوت , كە ئەوانەى لە سەرەتاوە بۆچونیان وبوو كە ئەو كەیسە كارى بەرپرسە باڵاكانەو لێكۆَڵینەوەش لەو كەیسەدا ناكرێت , ڕاست دەرچوو .\nكەواتە گومانەكان تەواو ڕاست دەرچون و بەرپرسان بازرگانیەكەیان كردوەو ئەوانەى گیراون خەڵكانى فەقیر و كاسب و شۆفێر بون . زۆر دڵنیام ئەوانەى لێكۆڵینەوە لەو كەیسە ئەكەن ئەزانن كە سەرى مارەكە كەسە گیراوەكان نین و تواناى لێپێچینەوەشیان لەگەڵ بكەرانى بازرگانیەكە نییەو ئەوەى لە ئێستادا بۆتە قوربانى خەڵكە هەژارەكەیە . كاتى ئەوەیە هەموولایەك لەسەر ئەو كەیسە بێنە دەنگ و داواى گرتنى ئەو كەسانە بكەن كە بازرگانى نەوتیان لەگەڵ داعشدا كردوە. بە پلەى یەكەمیش ئەبێ پەڕلەمانى كوردستان بەدواداچونى جددى بكات و داواى ئەنجامى لێكۆڵینەوە بكات .


مۆزیلا فایێرفاکس | ترێی زانست\nگۆڕینی شوێنی بنەڕەتی داونلۆد بۆ فایێرفاکس\nهەروەک دەزانن ئەوڕۆ بەکارهێنەران لەسەر ئینتێرنێت ژمارەیەکی زۆر فایل داون‌لۆد دەکەن. بەڵام کێشەیەک بۆ زۆربەی ئەو بەکارهێنەرانە دوای ماوەیەک دێتە پێش. 😮 درایڤی ویندۆزیان پڕ دەبێت و خێرایی سیستێم دێتە خوار. هەندێکیش کە لەگەڵ گۆڕینی ویندۆز تەواوی ئەو فایلانەی داون‌لۆدیان دەکەن لە دەست دەدەن، چوونکە …\nشێوەی بەڕۆژکردنەوەی مۆزیلا فایێرفاکس\nبەڕۆژکرنەوەی وێب‌گەر بۆ پاراستنی زانیارییەکانی خۆمان پێویستە هەمیشە ئەنجام بدرێت. جا لەم ڤیدیۆیە بە وردی بۆتان باسی شێوەی بەڕۆژکردنەوەی وێب‌گەڕی مۆزیلا فایێرفاکس دەکەم. لەوانەیە ئەم بابەتانەی خوارەوەش بۆ ئێوە بەکەڵک بن\nپێش‌گیری لەپاپ‌ئاپ لەسەر مۆزیلا فایێرفاکس\nئەگەر ئێوەش کاتی گەڕان لەسەر ئینتێرنێت بێزار دەبن لە بینینی پاپ‌ئاپ دەتوانن چاو لەم ڤیدیۆیە بکەن و شێوەی بڵاک‌کردن و پێش‌گیری لە کرانەوەی پەنجەرەی پاپ‌ئاپ فێر بن بۆ هەمیشە. ئێوە دەبینن کە زۆر بە ئاسانی دەتوانین خۆمان لە دەستی پاپ‌ئاپ رزگار بکەین و چدیکە تووڕە …


darvan kurdi · 1245 بینین\nZooM iN · 11 بینین\nخۆشترین ڤیدیۆی كۆمیدی كوردی ٢٠١٩\nRawand Slimany · 61 بینین\nده‌جاڵ هات ڕاکه‌ن\nEhsan IT · 14 بینین\nله مانگی هه‌نگوینی چی ڕوی دا !!!\nده‌جاڵ له شه‌ڕێگی الگه‌رم\nهه‌موتان ده‌عوه‌تی ده‌جاڵن\nEhsan IT · 19 بینین\nبه‌ته‌نیا له ماڵێک چی ڕویدا !! 10jaL\nده جال له مه تعه م\nخراپ سەگەکەیان ترساند\nZooM iN · 108 بینین\nKurdish Funny 2016 Kurdi Comedi ئەلوو مام عوسمان hhhhh Zor Xosha\nqsai xosh comedi kurdi - قسە خۆش بۆ پێکەنین\nFilmi kurdi Comedi Habo Shamo 2014 3 Film Complet bashi 4\nPoint Play · 54 بینین\nFilmi kurdi Comedi Habo Shahban 3 Film Complet 2015 فیلمی کۆمێدی\nFilmi kurdi Comedi 2015 Habo Haji jadr mam Sahid 4 Film Complet\nPoint Play · 27 بینین\nته مه ر و بابئ وی. Pekanik kurd comedi kurdsh funny پئکه نین پئکه نیک\nFilmed Kurdi Comedy Haji Jadr فیلمێ کوردی کومێدی\nPoint Play · 35 بینین\nComedi __ kurdi\nFlimi Comedy kurdi Lazga bashi 1 xosh\ncomedi zor xosh 2014\nPoint Play · 45 بینین


وتووێژ:پیرەمێرد - ویکیپیدیا، ئینسایکڵۆپیدیای ئازاد\nئەمە پەڕەیەکی وتووێژە بۆ لێدوان و چاکسازی بۆ وتاری پیرەمێرد.\n٢ وتاری باش\nئەم وێنەیە ھیی پیرەمێردە؟ لەگەڵ ئەم پەڕەیە ھاوپێچ کرابوو، گەر ئەوبێت با بۆ ئەم وتارەی زیاد بکەین. سەرچیا (وتووێژ) ١٦:٥٤، ١٩ی ئابی ٢٠١٥ (UTC)\nبەڵێ وا پێدەچێ وێنەی ئەو بێت، من وێنەکە بار دەکەم و دایدەنێم، سوپاس. -- Diyar Muhammed لێدوان ١٧:٠٥، ١٩ی ئابی ٢٠١٥ (UTC)\nباشتر نیه له جیاتی کوردستانی ئێران، بنووسرێ ڕۆژهەلات؟ یان ڕۆژهەلاتی کوردستان --(دیاکۆ ماد) ,وتوو وێژ ٢٠:١٤، ١٩ی ئابی ٢٠١٥ (UTC)\nبە دڵنیاییەوە کاک دیاکۆ، سوپاس بۆ تێبینییەکەت. -- Diyar Muhammed لێدوان ٢٠:٣٤، ١٩ی ئابی ٢٠١٥ (UTC)\nبا وێنەی بەرگی کتێبی پەندەکانی پیرەمێرد لا ببرێت بە پێی ڕێنوێنی ویکیپیدیا ئەشێ تەنیا لە وتاری خودی کتێبەکەدا دابنرێت. پیرەھەڵۆ (وتووێژ) ٢١:٣٢، ٢٠ی ئابی ٢٠١٥ (UTC)\nچۆنتان پێ باشە با وابێت، با هاوڕێیانیش ڕای خۆیان بڵێن. -- Diyar Muhammed لێدوان ٢١:٤٢، ٢٠ی ئابی ٢٠١٥ (UTC)\nوا باشتر نییە سەردێری ھەندێک لە بابەتەکان بەم شێویە بێت، (ژیاننامە یان ژیان) و (بەرھەمەکان) لەجیاتی (ژیانی) و (بەرھەمەکانی)؟ سەرچیا (وتووێژ) ١١:٥٨، ٢١ی ئابی ٢٠١٥ (UTC)\nزۆر باشە، وای لێ دەکەین، دەست خۆش. -- Diyar Muhammed لێدوان ١٤:٥٧، ٢١ی ئابی ٢٠١٥ (UTC)\nئێستاکە دیوانی مامۆستام لەبەر دەستدا نییه؛ بەڵام کێشی ئەم شیعرە بە جۆرێکە کە لە سەرەتای ئەم بەیتەدا «ئەوا» ئەبێ «وا» بێ:\nوا ڕۆژ ھەڵات، لە بەندەنی بەرزی وڵاتەوە خوێنی شەھیدە ڕەنگی شەفەق شەوق ئەداتەوە\nکێش (بە عەرەبی): «مَفعولُ فاعِلاتُ مَفاعیلُ فاعِلُن». ئەمڕۆ تۆزێک لە ئینتەرنێتدا گەڕام؛ لە زۆربەی سایتەکان و وێبلاگەکانیشدا هەر وەک وتارەکەیە! مامۆستا حەسەن زیرەک بەدوروستی ئەڵێ: «وا». Hamid Hassani (لێدوان) ١٣:٠٤، ١٩ی ئازاری ٢٠١٦ (UTC)\nکرا چالاک وتووێژ ١٠:٠٧، ٣ی نیسانی ٢٠١٦ (UTC)\nبەڕێزان، پێشنیاردەکەم کە بۆ هەر بابەتێکی باش و تەواو لۆگۆی (وتاری باش)ی بۆ دابنێێن. ibrahim وتووێژ ٠٧:٣٨، ٢٨ی تشرینی یەکەمی ٢٠١٦ (UTC)\nپێشتر ئەمەم بە کاک @Serchia: وتووە منیش بەڵام دژی وەستا.—ژیار مێرلن وتووێژ  ١٥:١٠، ٣٠ی تشرینی یەکەمی ٢٠١٦ (UTC)\nئەم وتارە پێشتر ھەڵبژێردراوە وەکوو (وتاری ھەڵبژێردراو) بۆیە دەکرێت ئەو نیشانەیەی بۆ بەکاربێت. لەبارەی وتاری باشەوە، تا ئێستا پەڕەی ڕێساکان تایبەت بە وتارە باشەکان یان پەڕەی ھەڵبژاردنیان ئامادەنەکراوە، لەبەرەوە دانانی نیشانەکان کەڵکێکیان نابێت. مانای ئەوە نییە ئەمن دژی ئەو شتانە بم، بەڵام دەبێت ویکییەکەشمان لەبارچاوبێت، لە ئێستا چاکترە کار لەسەر دانانی وتارەکان و ناوەڕۆکیان بکرێت. گەر وتارمان زۆربوو دواتر دەکرێت کار لەسەر ئەم شتانەش بکرێت. | سەرچیا — ١٦:٤٠، ٣ی تشرینی دووەمی ٢٠١٦ (UTC)\nمن ئێستا دەستکاری 2 بەستەری دەرەکیم کرد لەسەر پیرەمێرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20151017004322/http://www.penusakan.com/nusaran/144-bextyar-seaeed/4554-2012-03-19-23-17-16.html زیاد کرا بۆ http://www.penusakan.com/nusaran/144-bextyar-seaeed/4554-2012-03-19-23-17-16.html\nئەرشیڤێکی نوێ https://web.archive.org/web/20100511011243/http://www.xozga.com/nawdaran/shairan/5.html زیاد کرا بۆ http://www.xozga.com/nawdaran/shairan/5.html\nکاتێکی شاد!—InternetArchiveBot (سکاڵاکردنی کێشە) ٢٣:٥٩، ٨ی ئەیلوولی ٢٠١٧ (UTC)\nمن ئێستا دەستکاری 1 بەستەری دەرەکیی پیرەمێردم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20160305075228/http://binkeyjin.com/ بۆ http://binkeyjin.com/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠١:٠٨، ١٨ی کانوونی یەکەمی ٢٠١٧ (UTC)\nئەرشیڤێکی نوێ https://web.archive.org/web/20090301015254/http://binkeyjin.com/Direje.aspx?Jimare=26 بۆ http://binkeyjin.com/Direje.aspx?Jimare=26 زیاد کرا\nکاتێکی شاد!—InternetArchiveBot (سکاڵاکردنی کێشە) ٠٢:٤٧، ١٨ی کانوونی یەکەمی ٢٠١٧ (UTC)\nئەرشیڤێکی نوێ https://web.archive.org/web/20151026014530/http://knwe.org/Direje.aspx?Jimare=2311&Cor=9&Besh=Araste بۆ http://knwe.org/Direje.aspx?Jimare=2311&Cor=9&Besh=Araste زیاد کرا\nکاتێکی شاد!—InternetArchiveBot (سکاڵاکردنی کێشە) ٢٠:٢٢، ٢٨ی ئازاری ٢٠١٩ (UTC)\nمن ئێستا دەستکاری ١ بەستەری دەرەکیی پیرەمێردم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20100520113331/http://www.nefel.com/epirtuk/epirtuk_overview.asp?RubricNr=5 بۆ http://www.nefel.com/epirtuk/epirtuk_overview.asp?RubricNr=5 زیاد کرا\nکاتێکی شاد!—InternetArchiveBot (سکاڵاکردنی کێشە) ١٣:٣٥، ٢١ی ئابی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:پیرەمێرد&oldid=637440»\nئەم پەڕەیە دواجار لە ١٣:٣٥ی ٢١ی ئابی ٢٠١٩ نوێ کراوەتەوە.


كۆنفرانسی وارشۆ و داهاتووی كۆماری ئیسلامی ئێران\nرۆژانی 13 و 14 ی شوبات، تەنها دوو رۆژ دوای كۆتاییهاتنی ئاهەنگەكانی چلەمین ساڵیادی شۆڕشی 1979 ی ئێران، وارشۆی پایتەختی پۆڵندا میوانداری كۆنفرانسێكی نێودەوڵەتی دەكات كە لە لایەن ئەمریكاوە ئامادەكاری بۆكراوە، هەرچەندە ناونیشانی كۆنفرانسەكە لە چواردەوری ئاسایش، ئاشتی و سەقامگیری رۆژهەڵاتی ناوەڕاست دەخولێتەوە، بەڵام وەك بەرپرسانی واشنتۆن باسیان لێوەكردووە ناوئاخنی گفتوگۆكان لەسەر مەترسیەكانی ئێران دەبن بۆ سەر ئەو ناوچەیە.\nهەواڵی بەڕێوەچوونی ئەو كۆنفرانسە لە میانی سەردانەكەی مانگی رابردووی مایك پۆمپیۆ، وەزیری دەرەوەی ئەمریكا بۆ چەند وڵاتێكی رۆژهەڵاتی ناوەڕاست راگەیەنرا و هەر زوو بەرپرسانی تاران كەوتنە بەرپەرچدانەوەیەكی توند و چەند رێكارێكیشیان بەرامبەر بە پۆڵەندا گرتەبەر و تەنانەت كاربەدەستانی دەزگای دیپلۆماسی ئێران سڵیان نەكردەوە لەوەی حەواندنەوەی ئەو دیلە پۆڵەندیانەش بە چاوی ئەو وڵاتەدا بدەنەوە، كە لە میانی شەڕی جیهانی دووەمدا و دوای هەڵاتن لە ئۆردوگاكانی ستالین، لە رێی ئێرانەوە گەڕابوونەوە بۆ وڵاتەكەیان.\nهەندێك ئەو كاردانەوە هیستریایەی ئێران بەرامبەر بە كۆنفرانسەكەی وارشۆ بۆ ئەوە دەگێڕنەوە كە سەركەوتنی شۆڕشی ئێران كە دواتر ناوی شۆڕشی ئیسلامی لێنرا، بەرهەمی كۆبوونەوەیەكی هاوشێوەی زلهێزەكان بووە، مەبەست لەمەش كۆبوونەوەی داخراوی سەركردەی وڵاتە زلهێزەكان بوو لە گوادلۆپ، كە تێیدا بڕیاردرا بەوەی چیتر پاڵپشتی لە مانەوەی محەمەد رەزا شا نەكرێت لە دەسەڵات و بەماوەیەكی كەم دوای ئەوەش شۆڕشی بەرهەڵستكاران سەركەوت.\nئەگەر ئەوە بەشێكی ترسەكەش بێت، لەراستیدا، هەلومەرجی ئێستای جیهان، ناوچەكە و ناوخۆی ئێران تەواو لەبار و ئامادەیە بۆ هەر گۆڕانكاریەك.\nدیمەنەكە بە گەورەیی:\nكۆنفرانسی وارشۆ لە كاتێكدایە بە كشانەوەی ئەمریكا لە رێككەوتنی ئەتۆمی و گەڕانەوەی سزاكانی بۆ سەر ئێران، هەناسەی لەو وڵاتە بڕیوە، بەجۆرێك ئابوریەكی داڕماندووە، لە لوتكەی دەسەڵاتی جێبەجێكار لە تارانەوە، باس لەوەدەكرێت كە فشارەكان لە 40 ساڵی رابردوودا هاوشێوەیان نەبووە (حەسەن رۆحانی سەرۆك كۆماری ئێران لەسەر قەبری دامەزرێنەری كۆماری ئیسلامی و لە سەروبەندی دەستپێكردنی یادەكانی شۆڕشی 1979دا وای وت)، رۆژی سێ شەممە 5 ی شوباتیش بیژەن زەنگەنە، وەزیری نەوتی ئەو وڵاتە وێڕای گلەیی و گازندەیەكی زۆر وڵاتانی عێراق، یۆنان و ئیتالیا بەوەی سەرباری بەخشینیان لە سزاكانی ئەمریكا بەڵام ئامادەنین درێژەی بە مامەڵەكانیان لە بواری وزە لەگەڵ تاران بدەن، باسی لەوەكرد، "شەڕی گەمارۆكانی ئەمریكا لە شەڕی هەشت ساڵە لەگەڵ عێراق دژوارترە".\nبەهۆی ئەو سزایانەی ئەمریكاوە، ئابوری ئێران بەرەوڕووی داتەپین و داڕمان بوەتەوە، بەهای دراوی نیشتمانیەكەی بۆ نزمترین ئاستی لە مێژووی ئەو وڵاتە داكشاوە و بێكاری، گرانی، هەڵاوسانیش لە لوتكەدان و هاواریان لە هاوڵاتیانی ئێرانی هەڵساندووە.\nلەپاڵ فشاری تاقەتپڕوكێنی ئابوری لەسەر هاوڵاتیان، هەر یەك لە بەرتەسك كردنەوە و نەهێشتنی ئازادیەكان، داپڵۆسین و سەركەوتی پێكهاتە نەتەوەیی و ئایینیەكان، توندوتیژیەكان بەرامبەر بە جوڵانەوەی كرێكاران، ژنان و خوێندكاران و رەشبگیری و ئازار و ئەشكەنجەی چالاكوانان و بەرهەڵستكاران ئەو فاكتەرە ناوخۆییانەن، كە بەردەوام وادەكەن ئەگەری سەرهەڵدانەوەی خۆپیشاندانەكانی دوو ساڵی رابردوودی ئێران، ئەگەرێكی كراوە بێت و ئەمجارەیان بە ئاسانی كۆماری ئیسلامی و هێزە ئەمنیەكانی نەتوانن دایبمركێننەوە.\nهەر لە ناوچەكەدا و بەشێوەیەكی جیاوازتر لە جاران هەوڵەكان بۆ كۆكردنەوەی قول و قاچی ئێران لە چەند وڵاتێك چڕتر كراونەتەوە:\nلە سوریا، بەدەیان جار سوپای ئیسرائیل بۆردومانی بنكە و بارەگاكانی سەر بە سوپای قودس و هێزەكانی نزیك لە ئێرانی كردووە و كاربەدەستدانی تەلەئڤیڤ رژدن لەسەر بەردەوامیدان بەو جۆرە هێرشانە.\nلە عێراق، دوای سەردانە لە ناكاوەكەی دۆناڵد ترامپ سەرۆكی ئەمریكا بۆ بنكەیەكی سەربازی وڵاتەكەی ، دوای ئەویش و لەگەڵ سەردانەكەی وەزیری دەرەوەی ئەمریكا هەڕەشەكان بۆ قەڵاچۆكردنی میلیشیاكانی سەر بە ئێران چڕتر كراونەتەوە و دواتر دەركەوتنی زیاتری هێزە ئەمریكیەكان لە هێڵێك بە درێژایی ناوچەكانی نێوان دیالەی هاوسنوری ئێران تا نەینەوای هاوسنوری سوریا و گەرمتربوونی قسە و باسەكانی ئاوەدانكردنەوەی بنكەكانی ئەمریكا لەو هێڵە، هەرهەموویان ئاماژەبوون بۆ ئەوەی واشنتۆن قۆڵی هەڵماڵیوە پەرژین و سنورێكی قایم بۆ جموجۆڵەكانی تاران لە ناو عێراق دابنێت، تەنانەت دوالێدوانی ترامپیش بەوەی لە عێراقەوە دەیانەوێت چاودێری ئێران بكەن و لە ئەگەری هەر مەترسیەك خێراتر بەرپەرچی بدەنەوە، بەڵگەن لەسەر توندكردنی تەوقەكە لەسەر كۆماری ئیسلامی.\nلە یەمەن، كە ماوەیەكی زۆرە هاوپەیمانی عەرەبی بەسەرۆكایەتی سعودیە و پاڵپشتی ئەمریكا لە هەوڵی بنكۆڵكردنی جێپێی ئێران و چۆكدادان بە حوسیەكانی سەر بە تارانن، پێداگرتر لە جاران هەوڵدەدەن بە شەڕ بێت یان بە ئاشتی دۆخی ئەو وڵاتە بگرنە دەست.\nلە ئەفغانستانیش، دانوستانەكانی تالیبان و ئەمریكا تا ئاستی ئامادەكردنی رەشنوسی رێككەوتنی ئاشتی چۆتە پێش و لە مۆسكۆش بۆ یەكەم جار دوای 18 ساڵ، بە بەشداری تالیبان كۆبوونەوەی فراوانی حزبەكانی ئەفغانستان بەڕێوەدەچێت و هەموو ئاماژەكان بەرەو ئەوەن كە بەرێككەوتنێكی ئاشتی و گەڕانەوەی تالیبان بۆ ناو پرۆسەی سیاسی یاسایی ئەو وڵاتە، ئەمریكا و هێزە بیانیەكان لە ئەفغانستان بكشێتەوە.\nلەو پەڕی گۆی زەوی و لە ڤەنزویلای هاوپەیمان و دۆستی ئێران، گۆڕانكاری خێرا بەڕێوەیە، دوای ئەمریكا 9 وڵاتی ئەوروپیش دانیاننا بە سەرۆكایەتی كاتی خوان گوایدۆ سەركردەی بەرهەڵستكاران و كۆتاییهاتنی شەرعیەتی نیكۆلاس مادۆرۆ لە پۆستی سەرۆكایەتی كۆماری ئەو وڵاتەدا. ئەمەش پەیامێكی روونە كە هێزی كۆدەنگی نێودەوڵەتی شەرعیەتی زیاترە لە هێزی حكومەتێك كە بانگەشە دەكات لە رێی سندوقی دەنگدانەوە رەوایەتی حكومڕانی وەرگرتووە.\nكاتێك بەم شێوەیە لە تابلۆ گەورەكە بڕوانین، لە ترس و سڵەمینەوەی ئێران لە كۆنفرانسی وارشۆ زیاتر تێدەگەین، ئەو كۆنفرانسە ئەگەر نەشبێتە گۆچانێكی سیحری بۆ كۆتاییپێهێنان بە دەسەڵات لە ئێران، بەڵام بڕیار و راسپاردە و خودی كۆدەنگیە نێودەوڵەتیەكەی، رەوتی رووداوەكانی پەیوەست بە ئێران خێراتر دەكەن.


سەرۆکی پەرلەمان: یاداشتی پرسانی سەرۆکی حکوومەت و جێگرەکەی بۆ پەرلەمان نێردراوە - پرس میدیا\nHome دیدار و چاوپێکەوتن سڵایدشۆو کوردستان گرنگ هەواڵ سەرۆکی پەرلەمان: یاداشتی پرسانی سەرۆکی حکوومەت و جێگرەکەی بۆ پەرلەمان نێردراوە\nسەرۆکی پەرلەمان: یاداشتی پرسانی سەرۆکی حکوومەت و جێگرەکەی بۆ پەرلەمان نێردراوە\nپرس میدیا 10/08/2020 01:27:00 pm دیدار و چاوپێکەوتن, سڵایدشۆو, کوردستان, گرنگ, هەواڵ,\nسەرۆکی پەرلەمانی کوردستان رایگەیاند یاداشتی پرساندنی سەرۆکی حکومەت و جێگرەکەی رەوانەی ئەنجومەنی وەزیران کراوە، هەروەها دەڵێت بۆچوونێک هەبوو کە ڕەنگە بەریەککەوتنێک لەنێوان فراکسیۆنەکانی ئۆپۆزسیۆن و دەسەڵات دروست بێت و شەڕە دەبە لەنێوان خۆیاندا بکەن".\nڕێواز فایەق، سەرۆکی پەرلەمانی کوردستان ئەمڕۆ پێنجشەممە ٨ی تشرینی یەكەم لە چاوپێکەوتنێکدا لەگەڵ ئاژانسی ئەنادۆڵی تورکی رایگەیاند"هەنگاوێکی باش دەبوو شەش بۆ حەوت مانگ پێش ئێستا حکوومەت ئەو کۆبوونەوەیەی لەگەڵ پەرلەمان بکردایە، باوەڕم وایە ئەگەر شەش مانگ پێش ئێستا ئەو کۆبوونەوەیەمان بکردایە هەم پەیوەندییەکانمان باشتر دەبوو هەم زۆر گرێ کرابوونەوە".\nدەربارەی وتەكەی عەلی حەمەساڵح پەرلەمانتاری فراکسیۆنی گۆڕان لە دانیشتنەكەی پەرلەماندا كە وتی 'من لە قسەکانی سەرۆکی حکومەت ئەوە تێگەیشتم کە ئەگەر دەست بۆ هەندێک بابەت لە دەروازە سنوورییەکان ببرێت رەنگە ئەگەری شەڕی ناوخۆ و دوو ئیدارەیی دروست بێت' سەرۆكی پەرلەمان وتی، "نەخێر، دوو ئیدارەیی و شەڕی ناوخۆ لەسەر دەروازە سنوورییەکان دروست نابێت، چونکە قەوارەی سیاسیی هەرێمی کوردستان و سەقامگیری و یەکگرتووی هەرێم لە هەموو بەرژەوەندییەکان باڵاترە".\nBy پرس میدیا at 10/08/2020 01:27:00 pm


گۆڕان: بە بوژاندنەوەی ژێرخانی ئابوری كرێكاران سودمەند دەبن\nبزوتنەوەی گۆڕان بەبۆنەی رۆژی جیهانی كرێكارانەوە پیرۆزبایی لە كرێكارانی هەرێم و جیهان دەكات و داوادەكات؛ بە زوترین كات كابینەی نوێ پێكبێت و ژێرخانی ئابوری هەرێم ببوژێتەوە بۆ ئەوەی كرێكاران سودمەند بن.\nئەمڕۆ چوارشەممە (1/5/2019)، بزوتنەوەی گۆڕان بەبۆنەی رۆژی جیهانیی كرێكارانەوە راگەیەندراوێکى بڵاوکردەوە و تێیدا سەربارى پیرۆزبایی لە كرێكارانی كوردستان هاتوە؛ یەكی ئایار سیمبولی داكۆكیكردنە لە ماف و خواستەكانی كرێكاران، وەك چینێكی زیندوی كۆمەڵگە و دەست و بازوی ئاوەدانیی و بەرهەمهێن، كرێكاران هەمیشەڕۆڵی كاریگەر لە بنیاتنان و ئاوەدانكردنەوە و گەشەپێدانی كوردستاندا دەبینن.\nلە راگەیەندراوەکەدا جەختکراوەتەوە لەوەى کە گۆڕان، بە گرنگییەوە لە رۆڵی كرێكاران دەڕوانێت و كار بۆ دەستەبەركردنی ماف و خواستەكانیان دەكات و داواش لە حكومەت و كەرتی تایبەت دەكات رەچاوی زیاتری ماف و داخوازییەكانی كرێكار بكەن و خۆیان بە بەرپرسیار بزانن لەبەردەم پێداویستییەكانی كرێكاران.\nبزوتنەوەی گۆران داواى ئەوەش دەکات پەلە بكرێت لە پێكهێنانی كابینەی نوێى حكومەت و چیتر دوانەخرێت، لە پێناو ئەنجامدانی چاكسازی و بوژانەوەی ژێرخانی ئابوری هەرێم، بەشێوەیەك كە كرێكاران سومەندی سەرەكی بن.\nبەبۆنەی رۆژی جیهانیی کرێکارانەوە، پیرۆزبایی گەرم لە کرێکارانی کوردستان و جیهان دەکەین. یەکی ئایار سمبولی داکۆکیکردنە لە ماف و خواستەکانی کرێکاران، وەک چینێکی زیندوی کۆمەڵگە و دەست و بازووی ئاوەدانیی و بەرهەمهێن.\nکرێکاران هەمیشە رۆڵی کاریگەر لە بنیاتنان و ئاوەدانکردنەوە و گەشەپێدانی کوردستاندا دەبینن. بزوتنەوەی گۆڕان، بە گرنگییەوە لە ڕۆڵ و پێگەی کرێکاران دەڕوانێت، کار بۆ دەستەبەرکردنی ماف و خواستەکانیان و باشترکردنی گوزەران و رەخساندنی زیاتری دەرفەتی کاریان بۆ دەکات. داواکارین لە حکومەت و کەرتی تایبەت، رەچاوی زیاتری ماف و داخوازییەکانی کرێکار بکەن و خۆیان بە بەرپرسیار بزانن لەبەردەم پێداویستییەکانی کرێکاران و فەراهەمکردنی بیمەی کۆمەڵایەتی و تەندروستی و ڕەخساندنی کەش و ژینگەی کار لە ئاستێکی شیاوی سەردەمیانەدا. لەم بۆنەیەدا، داواکارین پەلە بکرێت لەپێکهاێنانی کابینەی نوێ حکومەت و چی تر دوانەخرێت، لە پێناو ئەنجامدانی چاکسازی و بوژانەوەی ژێرخانی ئابوری هەرێم، بەشێوەیەک کە کرێکاران سومەندی سەرەکی بن. پیرۆز بێت یەکی ئایار، رۆژی جیهانیی کرێکاران.


پەرلەمانتارێك: چۆن دەبێت سەركردەیەكی شكستخواردوی ڕیفراندۆم داوای وەزارەتی دەرەوە بكات\nباشتر وایە كوردێكی بێلایەن پۆستەكە وەربگرێت\n2020.05.11 - 15:27\nپەرلەمانتارێكی كورد لەبەغدا ڕەخنەی توند لە کاندیدکردنى فوئاد حوسێن بۆ پۆستی وەزیری دەرەوەی عێراق دەگرێت و دەڵێت، چۆن دەبێت سەركردەی ڕیفراندۆم بیت و بانگەشەی جیاكردنەوەی سنوری كوردستان بكەیت و ئێستاش شەڕ لەسەر وەرگرتنی پۆستی وەزارەتی دەرەوەی وڵاتێك بكەیت كە داوای جیابونەوەت لێ دەكرد؟.\nسەركەوت شەمسەدین، پەرلەمانتاری كورد لەبەغدا ڕەخنەى لەدانانەوەی كاندیدێكی پارتی بۆ پۆستی وەزارەتی دەرەوەی عێراق گرت و لەلێدوانێكی بۆ ناس كورد وتی "فوئاد حوسێن یەكێك بوو لەوانەی لە ڕیفراندۆمدا بەشداری كرد كە بەئیدعای سەربەخۆیی هەرێم و جیاكردنەوەی لەعێراق بەرپا كرا".\nبەوتەى سەرکەوت شەمسەدین فوئاد حوسێن کەسێكی "شكستخواردووە" و وتیشى "ئەو كە باوەڕی بەسەربەخۆیی عێراق نیە و یەكێك بووە لەسەركردەكانی ڕیفراندۆم و باوەڕی بەوە هەبووە كە سنوری كوردستان لەگەڵ دەوڵەتێكدا بەناوی داعش جیا دەكاتەوە، ئیدی بۆچی وەزارەتی دەرەوی پێبدرێت..؟",\nجەختى لەسەر ئەوە کردەوە کە پێویستە كوردێكی سەربەخۆ و دەستپاك و بەتوانا لەبەغدا پۆستی وەزارەتێكی وەكو دەرەوە وەربگرێت و لەم دۆخە هەستیارەشدا هەوڵی هاوسەنگی عێراق بدات و دەریبكات لەدۆخی پاشكەوتەی وڵاتان.\nپێدانى کارەباى نیشتیمانى لە هاویندا چۆن دەبێت؟ وەزیرى کارەبا رونکردنەوە دەدات\n2020.05.27 - 16:30\nجەژن لە نەخۆشخانەکانی تایبەت بە کۆرۆنا لە هەرێم چۆن بەڕێوەچوو؟\n2020.05.24 - 15:55\nوه‌زاره‌تی ناوخۆ چۆنییه‌تی جێبه‌جێكردنی بڕیاری قه‌ده‌غه‌ی هاتوچۆی لە جەژندا ڕونكرده‌وه\n2020.05.23 - 20:15\nچۆن نەوت گۆڕا بە یارییەکى مەترسیدار بۆ سعودیییەکان؟\n2020.05.18 - 23:16\nنرخى نەوت لە هەڵکشاندایە و برێنت لە 37 دۆلار نزیک دەبێتەوە\n2020.05.21 - 11:00\nچەند بەڵگەنامەیەکی دزەپێکراوی پنتاگۆن: كۆرۆنا تا 2021 بەردەوام دەبێت\n2020.05.20 - 13:45


چه‌كدارانی PKK له سووریا ئازادن\nیەک شەممە, 25. 3. 2012\tهه‌ڵۆی كوردستان\nسه‌لاح به‌دره‌دین، سیاسه‌تمه‌داری کورد و سه‌رۆکی پێشوویی یه‌کیه‌تیی گه‌لی کورد له سووریاو سه‌ركرده‌ی دیاری ئۆپۆزیسیۆنی كورده‌كانی سووریا وتوویه كه له كۆتایی ساڵی رابردوودا به‌ڕێز جه‌لال تاڵه‌بانی ناوبژیوانی نێوان PKKو سووریاى كردووه‌و ئێستا ئاشتی به ته‌واوی له‌نێوان رێژیمی سووریا‌و به‌شار ئه‌سه‌د له ئارادایه.\nپێشتريش سه‌لاح به‌دره‌دین ، سه‌باره‌ت به هه‌وڵدانی به‌ڕێز جه‌لال تاڵه‌بانی سه‌باره‌ت به نزیككردنه‌وه‌ی كورده‌كانی سووریا له رێژیمی به‌شار ئه‌سه‌د، ئه‌ویش له‌م كاته هه‌ستیاره‌دا به توندی ره‌خنه‌ی گرتبوو.\nئه‌گه‌رچی هیچ كات كێشه‌یه‌كی گه‌وره له‌نێوان PKKو رێژیمی به‌شار ئه‌سه‌د نه‌بووه، به‌ڵام به‌پێی ئه‌و رێكه‌وتنانه ئێستا سه‌ركرده‌و 2 هه‌زار ئه‌ندامی PKK له ناوچه‌ی عه‌فرینن‌و به ئاشكرا چه‌كیان هه‌ڵگرتووه.\nپێوه‌ندی باشی نێوان PKKو رێژیمی به‌شار ئه‌سه‌د له وته‌كانی سه‌رۆکی کۆنسه‌ی به‌ڕێوه‌به‌رایه‌تی KCK موراد قه‌ره‌یڵان ره‌نگی دابۆوه كه‌له‌ژێر ناوی به‌رگری له كورده‌كانی سوریه، درووستكردنی هه‌رێمی قه‌ده‌غه‌كراوی دژه فڕینی له لایه‌ن توركیا‌و ئورووپا‌و ئه‌مریكاوه به "پیلان" ناو بردبوو‌و هه‌روه‌ها دانی كه‌مپ به كورده ئاواره‌كانی سووریا له لایه‌ن توركیاوه به ده‌ستێوه‌ردان ناو برد. خۆپێشاندانی ئه‌ندامانی PKK بە مەبەستی پشتیوانیكردن لە بەشار ئەسەد، لە بەیرووتی پایتەختی لوبنانیش كه خۆی به‌ڵگه‌یه‌كی دیكه‌یه.\nئه‌گه‌رچی لێدوانی رێژیمه‌كانی داگیركه‌ری كوردستان، یانی رێژیمه‌كانی ئێران‌و توركیا‌و سووریا بۆ ماڵپه‌ڕی "هه‌ڵۆی كوردستان" جێی باوه‌ڕ نیه، به‌ڵام لێدوانی ئه‌و سه‌ركرده ئۆپۆزسیۆنه كورده له‌دوای ئه‌وه دێت كه ڕاپۆرتێكی ده‌زگای هه‌واڵگری توركیا ئاشكرای كرد رێژیمه‌كه‌ی به‌شار ئه‌سه‌د یارمه‌تیه‌كانی بۆ چه‌كدارانی پارتی كرێكاران ده‌سپێكردۆته‌وه.\nسه‌رچاوه: شه‌فه‌ق نیوزو لڤین


گوندەواری تورکەمان - ویکیپیدیا، ئینسایکڵۆپیدیای ئازاد\nدھستان ترکمان - Türkmən Dehistanı\n١٤٢ کیلۆمەتری چوارگۆشە (٥٥ میلی چوارگۆشە)\n٣.١.٤ گوندە ئاشوورییەکان و ئەرمەنییەکان\nبەپێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندستانە (١٠,٠٤٤) کەس و (٥,٠٦٢)نێر و (٤,٩٩٥)مێ و (٢,٦٢٩)خێزان پێکھاتووە. دانیشتووانی ئەم گوندەوارەیە لە کورد و ئازەری و کورەسوننی و ئاشوورییەکان و ئەرمەنییەکان پێکھاتووە.\nژمارەی کورد: (٥,٠٨٧)کەس کە دەکاتە ڕێژەی (٥٠,٦٪)ی دانیشتووانی گوندەوارەکە.\nژمارەی ئازەری: (٤,٥٨٤)کەس کە دەکاتە ڕێژەی (٤٥,٦٪)ی دانیشتووانی گوندەوارەکە.\nژمارەی کورەسوننی: (٢٧٢)کەس کە دەکاتە ڕێژەی (٢,٨٪)ی دانیشتووانی گوندەوارەکە.\nژمارەی ئاشوورییەکان و ئەرمەنییەکان: (١٠١)کەس کە دەکاتە ڕێژەی (١٪)ی دانیشتووانی گوندەوارەکە.\nپێکھاتەی گوندەواری تورکەمان لە (٢٠٠٦)دا\nگوندەواری تورکەمان ھاوسنوورە لەگەڵ ئەم گوندەوارانە:\nلە باکوورەوە لەگەڵ گوندەواری بەکشلوچای.\nلە ڕۆژاواوە لەگەڵ گوندەواری چەمێ بەراندێزا ئەڤراز.\nلە (٤٠) گوند پێکھاتووە:\nقەرەلەرا حاجی قاسم\nئاشوورییەکان و ئەرمەنییەکان (١)گوند.\nکوردەکان و ئازەرییەکان (٢٦)گوند.\nپێکھاتووە لە ٢٦ گوند.\nبەکارھێنەرانی ویکیپیدیا، وتاری «ترکمان»، ویکیپیدیای فارسی (٢٦ی کانوونی دووەمی ٢٠١٧).\nوەرگیراو لە «https://ckb.wikipedia.org/w/index.php?title=گوندەواری_تورکەمان&oldid=834003»\nئەم پەڕەیە دواجار لە ١١:٣٢ی ٣ی ئەیلوولی ٢٠٢١ نوێ کراوەتەوە.


فۆرزا ھۆرایزن ٣ - ویکیپیدیا، ئینسایکڵۆپیدیای ئازاد\nفۆرزا ھۆرایزن ٣\nپلەی گراوند گەیمز[a]\n٢٧ی ئەیلوولی ٢٠١٦[b]\nیاریکردنی تاک، یاریکردنی بە کۆ\nفۆرزا ھۆرایزن ٣ (بە ئینگلیزی: Forza Horizon 3) یارییەکی ڤیدیۆییی پێشبڕکێی ساڵی ٢٠١٦یە، کە لەلایەن Game Games پەرەی پێدراوە، وە لەلایەن ستۆدیۆکانی مایکرۆسۆفت بۆ ئێکس بۆکس ١ و مایکرۆسۆفت ویندۆز بڵاوکراوەتەوە. یارییەکە لە نێوان دوو پلاتفۆرمدا یاری دەکات. لە ٢٣ی ئەیلوولی ٢٠١٦ بۆ یاریزانانی «ئێدیتی کۆتایی» و ٢٧ی ئەیلولی ٢٠١٦ بۆ یاریزانانی «ئێدیتی ستاندارد و دیلوکس» بڵاوکرایەوە، سێیەم بەشی فۆرزا و نۆیەمین خولی زنجیرەیی فۆرزایییە. لە نوێنەرایەتییەکی خەیاڵی ئوستراڵی دانراوە.\nیارییەکە ستایشکردنی جیھانی وەرگرت، لەلایەن ڕەخنەگرانەوە لەسەر بڵاوکردنەوەکەی. لەسەر سایتی «مێتاڕەخنەگری پێداچوونەوە»، ڤێرژنی ئێکس بۆکس یەک نمرەیەکی ڕەخنەگرانەی تێکڕای ٩١٪ ھەیە، لەسەر بنەمای ٩١ پێداچوونەوە کراوە بە دووەم ناونیشانی پڕبەرزترین پلە بۆ فۆرزا ھۆرایزن تا ئەمڕۆ، تەنیا لە پشت پاشکۆ ڕاستەوخۆکەی، فۆرزا ھۆرایزن ٤ کە لە ساڵی ٢٠١٨ بڵاوکراوەتەوە.\n٢ پەرەپێدان و بڵاوکردنەوە\nفۆرزا ھۆرایزن ٣ یارییەکی پێشبڕکێی ڤیدیۆیییە، کە لە ژینگەیەکی کراوەی جیھانی لە نوێنەرایەتی خەیاڵی ئوسترالیا دانراوە. جیھانی یارییەکە گەورە و فراوانە، دوو ھێندەی پێش خۆی لە زنجیرەی فۆرزا ھۆرایزن ٢، وە شوێنی ناوچەیی وەک پەرایدە سورفرز، بایرۆن بەی، دۆڵی یارە، خاڵی ودس، کۆبەر پیدی و ئاوتباک لەخۆ دەگرێت. یاریزانان لە بۆنە جۆراوجۆرەکانی سەرتاسەری جیھانی یارییەکە کێبڕکێ دەکەن، لەوانە شێوەی جۆراوجۆر لە پێشبڕکێکان، دادگایی کاتی، لێگەڕین و تەحەدای لیستی سەتڵ. لەکاتی بەرەنگارییەکانی لیستی سەتڵ، یاریزانێک و ئۆتۆمبێلێک و ئەرکێکی تایبەتی پێ دەدرێت. بۆ نموونە، لەوانەیە یاریزان پێویستی بە گەیشتن بە خێرایییەکی دیاریکراوی لوتکە بێت، لە Ford GT پێش ئەوەی کات تەواو بێت. ھەروەھا یاریزانەکان دەتوانن کامێرای ئاگادارییەکان بدۆزنەوە، لە ھەموو جیھانی یاریدا، کە کاتێک بەسەر یاری لێدەدرێت، ئەو یاریزانە بە خاڵی ئەزموون یان داشکاندنەوە خەڵات دەکات، لە کاتی خێرایی دابەزاندنی. بەرزکردنەوە و ئۆتۆمبێل دەتوانرێت بکڕدریت، لە ھەر یەکێک لە سایتەکانی یاری ڤیستیڤاڵ.\nپەرەپێدان و بڵاوکردنەوە[دەستکاری]\nفۆرزا ھۆرایزن ٣ لەلایەن «پلەی گراوند گەیمس» پێشدەکەویت، وە لە ١٣ی حوزەیرانی ٢٠١٦ مایکرۆسۆفت، ئی٣، ئێکس بۆکس ٣٦٠ ئاگاداردەکەنەوە. یارییەکە لە ٢٧ی ئەیلولی ٢٠١٦ بڵاوبوۆیەوە. خاوەنەکانی ڤێرژنی چاپی کۆتایی یارییەکە لە ٢٣ی مانگی نۆدا چوونە ژورەوەیان وەرگرت، لەگەڵ شەش پاکەت ئۆتۆمبێلی ناوەڕۆک و دابەزێنراو، وە چوونە ژوورەوە بۆ ئۆتۆمبێل و ڕووداوە تایبەتەکان. یارییەکە ھەروەھا بەکارھێنانی «مۆسیقای گرۆڤی» بۆ ژەنینی ستاندتراکی ئاسایی دروست کرد، ھەرچەندە تایبەتمەندییەکە بە مۆسیقا و لیستەکانی پەخشکردن سنووردار بوون، کە بارکراون بۆ ھەمارگەی ھەوری OneDrive.\nفۆرزا ھۆرایزن ٣ ستایشکردنی جیھانی لە ڕەخنەگرانەوە بۆ ڤێرژنی ئێکس بۆکس ١ وەرگرت، لەکاتێکدا کە ڤێرژنی کۆمپیوتەری یارییەکە پێداچوونەوەی گشتی پەسەندی وەرگرت. تا بڵاوکردنەوەی فۆرزا ھۆرایزن ٤، تا ئەمڕۆ زۆرترین ستایشکردنی نازناوی فۆرزا ھۆرایزن بوو، ئەمە حەوتەمین یاری پڕفرۆشی ئوسترالیا بوو، لە ساڵی ٢٠١٦ زیاتر لە ٢٬٥ میلیۆن بەرگی یارییەکە فرۆشراوە. «برێت مادۆنسکی» لە دێسترۆکتۆیدەوە ٩ لە ١٠ی یارییەکەیدا، ھەروەھا وتی "دینامیکێکی باشە، ئەو یارییەی کە بە شێوەیەکی شارەزا بۆ سێ یاری کاری کردووە، (واتا بۆ سێ بەش).\n^ Additional work was provided by ستۆدیۆی تورن ١٠.\n^ ئ ا "Forza Horizon 3 for Xbox One Reviews". Metacritic. CBS Interactive. Retrieved 27 February 2018.\n^ "Forza Horizon for Xbox 360 Reviews". Metacritic. Retrieved 13 October 2012.\n^ "Forza Horizon 2 for Xbox One Reviews". Metacritic. Retrieved 22 October 2014.\n^ ئ ا Welsh, Oli (13 June 2016). "Forza Horizon 3 confirmed in impressive cross-platform demo". Eurogamer. Gamer Network. Retrieved 13 June 2016.\n^ Paget, Mat (13 June 2016). "E3 2016: Here's What's in Forza Horizon 3's $100 Ultimate Edition". GameSpot. CBS Interactive. Retrieved 15 June 2016.\nوەرگیراو لە «https://ckb.wikipedia.org/w/index.php?title=فۆرزا_ھۆرایزن_٣&oldid=708546»\nکایە ڤیدیۆییەکانی ٢٠١٦\nگەمە ڤیدیۆیییە ھەرەوەزییەکان\nئەم پەڕەیە دواجار لە ١٠:٥٥ی ٢٤ی ئابی ٢٠٢٠ نوێ کراوەتەوە.


ئیبراهیم عه‌باس: ئەو فریودانەی بەناوی ریفراندۆمەوە کرا! – WTARIKURD\nئیبراهیم عه‌باس: ئەو فریودانەی بەناوی ریفراندۆمەوە کرا!\nپێش ئەوەی خۆری ئەو پەیوەندییە دیبلۆماسییە ئاوابێت کە پارتی و بارزانی لەسەر ئەو بنەمایە لەگەڵ کۆمەڵگای نێودەوڵەتی دروستیان کردبوو کە خۆیان وتەنی ” لەجیاتی جیهان شەڕی داعشیان دەکرد”. بارزانی لە بەهاری 2016 لەساتی تەواوبوونی خولێکی کادرانی حزبەکەی لە هەولێر وتی: نابێت چیتر خوێنی کورد جگە لەسەربەخۆی بۆ هیچ شتێکی تر بڕژێت” وە ئەوەشی وت ” یان دەبێت سەربەخۆی بەدەست بهێنن یان دەبێت هەموومان بمرین”. بەم زمانە توانی کەمێک ئاوابوونی خۆری پەیوەندییە دیپلۆماسییەکانی دوا بخات و بەڵام هەر نەیتوانی دەستەبەری رێکەوتنێک بۆ رزگارکردنی موسڵ لە ژێر چنگی داعش بکات، وەکو ئەوەی لە پرۆسەی ئازادی عێراق هێزەکانی پارتی لەگەڵ ئەمریکییەکان چوونە ناو شاری موسڵ.\nزۆرن ئەو ویستگانەی کە دەریدەخات بارزانی بۆ مانەوەی خۆی لە گۆرەپانەکە دەست لە هیچ ناپارێزێت و ئامادەیە ریسک بە هەموو هەرێمی کوردستان و ناوچە کوردستانییەکانی دەرەوەی هەرێم بکات، بەراستیش هەر ئەوەی کرد و لە سەرەتای تەمووزی ئەمساڵ بێ گوێدانە کۆمەڵگای نێودەوڵەتی و هاوهەڵوێستی لەناوخۆی کوردستان، کارتی ریفراندۆمی بەرزکردووە، کاتێکیش ئەو پرسیارەی لێکرا کە ئایا کۆمەڵگای نێودەوڵەتی بۆ ریفراندۆم پشتگیری دەکەن، بارزانی وتی: قابیلە بێ پشتوانی ئەو کارە بکات و ریسک بە ئەزموونی هەرێم بکات”، بەڵام لە سەردانەکەی بۆ برۆکسل لە نۆی تەمووز و تەنها دوو رۆژ دوای راگەیاندنی ریفراندۆم و تا ئەم ساتەوەختە، راستی رووی ئەو فریودانانە دەردەکەون کە بارزانی دەرهەق بە خەڵکی کوردستان بەناوی کۆمەڵگای نێودەوڵەتی کردویەتی.\nراستییەکەی تا ئاستێک ئاساییە بارزانی بۆ بەرژەوەندی خۆی و بنەماڵە و حزبەکەی ریسک بەهەرێمی کوردستان بکات، چونکە:\n1- یەکێتی ناوەندی بڕیاری لاوازەو زۆربەی بەرپرسە باڵاکان لەبەر بەرژەوەندییە شەخسییەکانیان ناتوانن نەک رێگری لە پارتی بکەن، بەڵکو دوای بریارەکانیان ئەکەن.\n2- یەکگرتووی ئیسلامی لەترسی لەدەستدانی سەرکردەکانی دەڤەری دهۆک دوای بریارەکانی پارتی ئەکەون.\n3- گۆڕان و کۆمەڵ لە ژێر فشارێکی توندی پارتی و تەنانەت یەکێتیشن بەتەواویش لە پرۆسەی سیاسی ئاوت کراون، بۆیە نارازیبوونەکەیان کاریگەرییەکی ئەوتۆی نییە.\n4- لە هەلومەرجێکدا کە بارزانی خۆی قۆرغی سیاسەت و دبلۆماسییەتی کردووەو کەس نازانێت چی لەگەڵ دونیا دەگوزەرێت، حکومەتی برازاکەشی دەستی بەسەر داهاتەکانی کوردستاندا گرتووە، هیچ لایەنێکیش هەڵویستێکی جدی نییە، ئیتر بۆچی هەرێمی کوردستان نەخرێتە ریسکی سەرانی پارتییەوە؟.\nبەڵام دەرکەوت هەرچی بەناوی کۆمەڵگای نێودەوڵەتی کراوە، نەک دوورە لە راستی، بگرە فریودانی حزبەکانی کوردستانەو خەریکە ئەوەی هەشمانە لە دەستمان دەچێت. بەڵام پرسیاری جەوهەری لەم مەسەلەیەدا ئەوەیە کە ئایا باجی ئەو ریسکە هەموو کورد و ئەزموونەکەی ئەیدات یان تەنها بارزانی و حزبەکەی؟!.\nئاماژەکانی هەڵوەشاندنەوەی ریفراندۆمەکەی 25 سێپتەمبەر روونن و ماوەتەوە بارزانی بەرپرسیارییەکە لەسەر خۆی لاببات، وەکو ئەوەی چاوەروان دەکرێت رۆژی یەک شەممە پەرلەمانەکەی پارتی و یەکێتی و یەکگرتوو شانی بارزانی لەو بەرپرسیارە داتەکێنن. یان دۆزینەوەی هەر سیناریۆیەکی تر.\nراستییەکەی بارزانی بە پرسی ریفراندۆم حزبەکانی کوردستانی فریودا و درزی خستە ناو ئەو حزبانەی کە لەگەڵ بارزانیشدا نەبوون، توانیشی جەماوەر حزبەکەی خۆشی جۆش بداتەوەو بەو پارە مۆڵەی لە ژێر دەستییەتی ویژدانی نوخبەیەکی زۆری سیاسی و رۆشنبیری و ئایینی کڕی، بەڵام بێگومانم لەوەی نەیتوانی دڵی خەڵکی سادە بەدەست بخات، هەر بۆیە بۆ ئەوان هەڕەشەی دەرکردن و نان بڕین و ترساندن خرابووە رۆژەڤ و بەردەوامیشە.\nدکتۆر ڕەفیق سابیر: دیسان لەبارەی ریفراندۆم.\nنەبەز گۆران: یەكێتیی، پارتی بردە سەرئاوەكە.


بۆردومان سایلۆى له شه‌نگال سه‌نده‌وه‌و حكومه‌ت نۆژه‌نى ناكاته‌وه\n04:22 - 06/07/2019\nبۆردومان سایلۆى له شه‌نگال سه‌نده‌وه‌و حكومه‌ت نۆژه‌نى ناكاته‌وه\nسێ ساڵ پێش ئێستا، پێشمه‌رگه‌و شەڕڤانان، شه‌نگالیان له چنگى داعش ده‌رهێنا، به‌ڵام جوتیارانى ناوچه‌كه ئه‌مساڵ چوونه‌وه سه‌ر زه‌وییه‌كانیان و ده‌ستیان به كارى جوتیارانه‌ى خۆیان كردووه، له‌گه‌ڵ ئه‌وه‌شدا ئاسته‌نگ و كێشه‌كانیان له چوونه‌وه بۆ سه‌ر زه‌وییه كشتوكاڵییه‌كان ساردى كردوونه‌ته‌وه. له سنورى شه‌نگال سایلۆیه‌ك نه‌ماوه به‌رهه‌مى گه‌نمى تێدا هه‌ڵبگیرێت.\nجوتیاره شه‌نگالی-یه‌كان ده‌ڵێن، بردنى گه‌نم و جۆ بۆ شوێنه‌كانى دیكه خه‌رجى و تێچوونى زیاتره‌و سودێكى ئه‌وتۆیان بۆ ناهێڵێته‌وه. به‌گوته‌ى خۆیان ئه‌گه‌ر حكومه‌ت به پیریانه‌وه نه‌چێت، زۆربه‌یان وازده‌هێنن. سایلۆكه‌ى شه‌نگال بووه‌ته پاشماوه‌ى شه‌ڕ و حكومه‌ت ده‌ڵێت، چاككردنه‌وه‌ى پاره‌ى زۆرى ده‌وێت.\nشه‌نگال نزیكه‌ى ٣٢٠ هه‌زار دۆنم زه‌وى شیاوى بۆ كارى كشتوكاڵ هه‌یه، بۆ ئه‌مساڵ له‌و رووبه‌ره ١٠٠ هه‌زار دۆنمى به‌كارنه‌هێندراوه بۆ كشتوكاڵ، ئه‌وه‌ش به‌هۆى به‌ده‌مه‌وه نه‌چوونى جوتیاران و گرفته زۆره‌كانیان.\nئیسماعیل مشکۆ له شه‌نگال ٥٠٠ دۆنم زه‌وى كشتوكاڵى به گه‌نم و جۆ داچاندووه، بۆ په‌یسه‌ر گوتى، ئه‌مساڵ به‌كاره‌كه‌یه‌وه زۆر ماندووبووه،"وەرزی دروێنه‌یه‌و تا ئێستا سایلۆكه، دوای رووخاندنی نۆژەن نەکراوه‌ته‌وه، ھیچ شوێنێک لە شه‌نگال نییە گەنم و جۆكه‌ى بۆبه‌رین"به‌گوته‌ى مشكۆ چه‌ندین جار داواكارى و ده‌رده‌دڵى خۆیان گه‌یاندووه‌ته حكومه‌ت، ئه‌گه‌ر چاره‌سه‌رى كێشه‌ى سایلۆ نه‌كه‌ن وازده‌هێنن له كارى كشتوكاڵى، به‌ڵام بێسود بووه.\nلەسەر ئاستی پارێزگای نەینەوا، قەزای شه‌نگال بە یەکەم ناوچە دادەنرێت بۆ بەروبوومی کشتوکاڵیى، به‌ڵام بۆ حكومه‌ت مایه‌ى بایه‌خ پێدان نییه و زه‌وییه به‌پیته‌كانى شه‌نگال پشتگوێخراون. قادر حسێن جوتیارێکی دیكه‌ى شه‌نگالی-یه بۆ په‌یسه‌ر گوتى"بە داخەوە حکومەت ھیچ گرنگییەک بە کەرتی کشتوکاڵ نادات، به‌تایبەت بەروبوومی دانه‌وێڵه".\nقادر به‌گوته‌ى خۆى، ٧٠٠ دۆنم زه‌وى به دانه‌وێڵه چاندووه،"ئه‌گەر بەم شێوەیە بێت، ئەم ساڵ ماندوبوونم بە فیڕۆدەچێت، گونجاوترین ناوچە بۆ کشتوکاڵ شەنگال-ە، بەڵام ھیچ سودی نییە، چونکە گرنگی پێنادرێت".\nله به‌دواداچوونى مه‌یدانى په‌یسه‌ردا، جوتیارانى ناحیه‌ى سنونێ-ش، به‌هه‌مان شێوه ده‌رده‌دڵى و گله‌ییان هه‌بوو. جوتیاران ناچارن به‌رهه‌مه‌كانیان بۆ ته‌له‌عفه‌ر و رەبیعە بگوازنه‌وه. رێگایه‌كى دوور و تێچوویه‌كى زۆر. به‌كر سه‌عید جوتیارى سنونێ، كه خاوه‌نى ٤٠٠ دۆنم زه‌وى كشتوكاڵییه، به‌هه‌مان شێوه بۆ په‌یسه‌ر گوتى، نازانن به‌رهه‌مه‌كانیان به‌رنه كوێ، ده‌بێت حكومه‌ت هاوكارییان بكات.\nلە ناحیەی سنونێ-ى سەر بە قەزای شه‌نگال، ئه‌مساڵ زیاتر لە ٦٠٠ جوتیار کاری کشتوکاڵیى كردووه، ٢٢٠ ھەزار دۆنم زەوی به جۆ داچێندراوه‌و ٥٦ هه‌زار دۆنمیش كراون به گه‌نم. بەرەکات عیسا بەڕێوەبەری به‌ڕێوه‌به‌رایه‌تى قەزای شنگال بۆ پەیسەر گوتى،" زۆرجار به نوسراو داواى نۆژه‌نكردنه‌وه‌ى سایلۆكه‌مان كردووه، به‌ڵام حكومه‌ت ده‌ڵێت، پاره‌ى زۆر ده‌وێت و له‌تواناماندا نییه".\nسایلۆى شه‌نگال ساڵى ٢٠١٦ له شه‌ڕى ده‌ركردنى داعش له قه‌زاكه، به‌ر بۆردومان كه‌وت و ئیدى له‌وكاته‌وه وه‌ك سایلۆیه‌ك ناتواندرێت سوودى لێوه‌ربگیرێت. بەپێى خه‌مڵاندنى وەزارەتی بازرگانی عێراق، پێنج ملیار دینارى تێدەچێت.\nبه‌ره‌كات گوتیشى، ئه‌وان كۆگایه‌كیان ئاماده‌كردووه، به‌ڵام جوتیاران ته‌نها به‌رهه‌مى جۆ له‌و كۆگایه دابنێن. به‌رزى كۆگاكه شه‌ش مه‌تره‌و درێژییه‌كه‌ى ٢٠ مه‌ترێك ده‌بێت، كۆگاكه به لایلۆن داده‌پۆشرێت. جوتیاران به كۆگایه‌كى له‌وجۆره دڵیان ئه‌و ناخواته‌وه.\nبه‌ڕێوه‌به‌رى كشتوكاڵى شه‌نگال بێ هیوابوو له‌وه‌ى حكومه‌ت سایلۆكه‌یان بۆ چاك بكاته‌وه،"ئەگەر حکومەت بیه‌وێت نۆژەنبکرێته‌وه، دەتوانێت ھەر ئێستا بیكات، بەڵام چاومان لە رێکخراوەکانە، بۆ ئەوەی ھاوکارمان بن بۆنۆژەنکردنەوەی".\nداعش سێ ساڵ ده‌بێت شه‌نگالى بۆ خه‌ڵكه‌كه‌ى چۆڵكردووه، به‌ڵام شوێنه‌واره‌كانى شه‌ڕ وا به‌زوویى یه‌خه‌یه‌ى شه‌نگالییه‌كان به‌رنادات. تا ئێستاش شوێنه‌واره‌كانى بۆمب و شه‌ڕه خوێناوییه‌كان و تاوانه‌كانى داعش رێگه‌ى نه‌داوه شه‌نگال به‌رگى ژیان بپۆشێته‌وه. حكومه‌تێكیش بۆ ئه‌م كاره هاوكارى شه‌نگالییه‌كان نییه.